Βαπτίσεις στην Ιερά Μητρόπολη Κανάγκας (ΦΩΤΟ)\nΓράφτηκε από τον/την Romfea.gr. 12/08 00:36\nΟ Σεβασμιώτατος Μητροπολίτης Κανάγκας κ. Θεοδόσιος, έφθασε στο χωριό Τσινσουί προκειμένου να τελέσει το Μυστήριο του Βαπτίσματος, συνοδευόμενος από κληρικούς της Μητροπόλεως.\nΗ ενορία αυτή έχει τουλάχιστον τριακόσιους πιστούς και την ημέρα αυτή του Βαπτίσματος άλλοι ογδόντα ένας άνθρωποι, μετά από πολυετή κατήχηση και αναμονή, προσήλθαν δια του Βαπτίσματος στην Αγία μας Ορθοδοξία.\nΟ επίσκοπος, οι κληρικοί και όλοι οι κατηχούμενοι, περπάτησαν μισή ώρα μέχρι να φθάσουν σε ένα μικρό ποταμάκι, προκειμένου να τελεσθεί το ιερό Μυστήριο.\nΤα παιδιά μας κρατώντας στα χεράκια τους την εικόνα της Παναγίας μας, με ψαλμούς και με χαρά, κατηφόριζαν για το ποταμάκι που θα μεταβαλλόταν σε έναν νέον Ιορδάνη ποταμό.\nΔεν υπήρχαν οι δυνατότητες να κατασκευαστούν πατάρια για την καλύτερη τέλεση του Μυστηρίου, για αυτό όλοι μπήκανε στα λασπωμένα νερά για να βαπτίσουνε τους ανθρώπους. Συγκινητικές στιγμές!!!\nΜικροί, μεγάλοι και μωρά μέσα στο ποτάμι για να λάβουν την Χάρη του Θεού δια του Βαπτίσματος.\nΗ ενορία αυτή προχωράει με γοργούς ρυθμούς. Βέβαια δεν έχει ανεγερθεί μόνιμος Ναός, αλλά τις λατρευτικές ανάγκες εξυπηρετεί μία χορτοκαλύβα.\nΕυχή και προσευχή του επισκόπου και των πιστών του χωριού είναι να στείλει ο Θεός τον άνθρωπό του, για να κατασκευαστεί Ναός ώστε στην συνέχεια να τοποθετηθεί μόνιμος ιερεύς, προκειμένου να εξυπηρετεί τις λατρευτικές ανάγκες των πιστών και να τελεί τα αγιαστικά μυστήρια της Αγίας μας.\nΣτο τέλος του Μυστηρίου ο Σεβασμιώτατος, αναφέρθηκε στην σπουδαιότητα της ημέρας για το χωριό τους ενώ παράλληλα μετέφερε σε όλους τις ευχές και την αγάπη του Ιεραποστόλου Πατέρα της Αφρικής του Πάπα και Πατριάρχου Αλεξανδρείας κ.κ. Θεοδώρου του Β΄, του οποίου η καρδιά κάθε στιγμή βρίσκεται και κτυπά σε κάθε σημείο της Αφρικανικής Ηπείρου.\nΣτο χωριό παρέμεινε ο π. Εμμανουήλ για να τελέσει την επόμενη ημέρα την Θεία Λειτουργία και να κοινωνήσουν οι πιστοί.\nΣτην προετοιμασία και αυτού του μυστηρίου όπως βέβαια και σε όλες τις προσπάθειες της Μητροπόλεως, ο Σεβασμιώτατος υποστηρίζεται από τις αφιερωμένες αδελφές της ιεραποστολής, οι οποίες υπό την πνευματική εποπτεία της Αδελφότητος του ΣΩΤΗΡΟΣ, εργάζονται αόκνως και στηρίζουν το έργο της Μητροπόλεως.


Βουλγαρία: Η Βουλή ψηφίζει για τη νέα κυβέρνηση\nH ψηφοφορία για την παροχή ψήφου εμπιστοσύνης στο κυβερνητικό σχήμα που πρότεινε ο εντολοδόχος πρωθυπουργός της Βουλγαρίας, Πλάμεν Ορεσάρσκι θα διεξαχθεί σήμερα στη Βουλγαρική Βουλή.\nΣτην αίθουσα της Βουλής που έχει συνολικά 240 έδρες είναι παρόντες σχεδόν όλοι οι βουλευτές, αλλά μόνον 121 βουλευτές έχουν εγγραφεί για συμμετοχή στην ψηφοφορία: όλα τα μέλη του Βουλγαρικού Σοσιαλιστικού Κόμματος (BSP) και του Κινήματος Δικαιωμάτων και Ελευθεριών (MRF) και ένας βουλευτής του κόμματος “Ataka”, με τον οποίο εξασφαλίστηκε η απαρτία για τη συνέχιση της συνεδρίασης.\nΟι βουλευτές του κόμματος Πολίτες για την Ευρωπαϊκή Ανάπτυξη της Βουλγαρίας (GERB) ήταν αρχικά παρόντες στην αίθουσα, αλλά δεν εγγράφηκαν και αποχώρησαν κατά την έναρξη της συνεδρίασης της Βουλής.\nΟ πρόεδρος του GERB και πρώην πρωθυπουργός, Μπόικο Μπορίσοφ τόνισε ότι με την ενέργεια αυτή τα μέλη του κόμματος επιθυμούν να δείξουν ότι το Βουλγαρικό Σοσιαλιστικό Κόμμα, το Κίνημα Δικαιωμάτων και Ελευθεριών και το “Ataka” λειτουργούν ήδη ως τρικομματικός συνασπισμός.\nΟ αρχηγός του “Ataka” Βόλεν Σιντέροφ αρνήθηκε να σχολιάσει τόνισε όμως ότι δέχθηκε απειλές από το GERB.\nΣτη συνεδρίαση της Βουλής είναι παρόντες ο πρόεδρος της χώρας, Ρόσεν Πλεβνελίεφ, ο υπηρεσιακός πρωθυπουργός, Μαρίν Ράικοφ, ο Πατριάρχης Βουλγαρίας Νεόφυτος, εκπρόσωποι θρησκευτικών κοινοτήτων στη Βουλγαρία, δικαστές και διπλωμάτες.\nΧθες, ο εντολοδόχος πρωθυπουργός παρουσίασε στον πρόεδρο Ρόσεν Πλεβνέλιεφ τη σύνθεση της κυβέρνησης και ο κ. Πλεβνέλιεφ εξέδωσε διάταγμα προτείνοντας στη Βουλή να εκλέξει τον κ. Ορεσάρσκι πρωθυπουργό.\nΤο GERB επικράτησε με μικρή διαφορά στις βουλευτικές εκλογές, στις 12 Μαϊου, αλλά δεν μπόρεσε να συγκροτήσει κυβέρνηση, επειδή το Βουλγαρικό Σοσιαλιστικό Κόμμα και το Κίνημα Δικαιωμάτων και Ελευθεριών και το "Ataka" ανακοίνωσαν ότι δεν θα διαπραγματευτούν και δεν θα στηρίξουν το πρώην κυβερνητικό κόμμα.\nΟ αρχηγός του GERB Μπόικο Μπορίσοφ επέστρεψε την εντολή σχηματισμού κυβέρνησης που του ανέθεσε ο πρόεδρος της Βουλγαρίας Ρόσεν Πλέβνελιεφ και τελικά η εντολή ανατέθηκε στον Πλάμεν Ορεσάρκσι.\nΠρόταση μομφής κατά της βουλγαρικής κυβέρνησης\nΒουλγαρία: Την απομάκρυνση του Πλεβνελίεφ ζητούν οι διαδηλωτές\nΚαζάνι που βράζει η Βουλγαρία\nΒουλγαρία: Αύριο η ψηφοφορία για τη νέα κυβέρνηση\nΞεκινούν οι διαβουλεύσεις για σχηματισμό κυβέρνησης


Κυρ. Μητσοτάκης: Ξεπερνάμε το συμβολικό αριθμό των 1.000.000 δόσεων - Newshub.gr\n04 Μαρτίου 2021 - 10:33\n«Kάθε εβδομάδα που περνά, χτίζουμε το τείχος ανοσίας που θα μας επιτρέψει να αφήσουμε πίσω αυτή την περιπέτεια», σημείωσε ο πρωθυπουργός σε μήνυμά του προς τους πολίτες με αφορμή την συμπλήρωση του ενός εκατομμυρίου εμβολιασμών.\n«Από τον Απρίλιο, μάλιστα, θα έχουμε πολύ περισσότερες δόσεις στη διάθεσή μας. Και όσο ο καιρός βελτιώνεται, θα γίνεται σύμμαχος μας», συνέχισε σε αισιόδοξο τόνο ο Κυριάκος Μητσοτάκης επαναλαμβάνοντας πως τα εμβόλια αποδεικνύονται ασφαλή και αποτελεσματικά.\nΕστιάζοντας στην εποχικότητα του Covid-19, o κ. Μητσοτάκης εκτίμησε ότι «είμαστε στην αρχή του τέλους». «Και αυτό δεν είναι σχήμα λόγου», όπως είπε. «Παραμένει, όμως, ένα κρίσιμο στοίχημα για όλους», πρόσθεσε.\nΧαρακτηρίζοντας ανησυχητικά νέα τις μεταλλάξεις του ιού, λόγω της υψηλής μεταδοτικότητας, ο πρωθυπουργός απέδωσε τα αυξημένα κρούσματα που ακταγράφονται τις τελευταίες μέρες στη χώρα μας στην βρετανική μετάλλαξη η οποία κυριαρχεί πλέον σε μεγάλο μέρος της χώρας. «Γι’ αυτό και, τελευταία, βλέπουμε να αυξάνονται τα κρούσματα και να πολιορκείται το Εθνικό Σύστημα Υγείας. Στην επίθεση αυτή απαντούμε συνεχίζοντας να ενισχύουμε ακόμα πιο πολύ τα νοσοκομεία μας. Πρωτίστως στην Αττική, όπου έχουμε και το μεγαλύτερο πρόβλημα. Και το γεγονός ότι πήραμε νωρίς περιοριστικά μέτρα, κάνει την κατάσταση, παρά τις δυσκολίες, διαχειρίσιμη. Αλλιώς, θα είχαμε γίνει Πορτογαλία ή Τσεχία», ανέφερε.\nΚαλώντας τους πολίτες ειδικά σήμερα να είναι διπλά προσεκτικοί, ο κ. Μητσοτάκης υπογράμμισε πως «όλοι θέλουμε να λειτουργήσουν ξανά σύντομα το λιανεμπόριο και τα σχολεία».\n«Αυτό, όμως, θα συμβεί τόσο γρήγορα αύριο όσο συνεπείς φανούμε σήμερα. Η μάσκα και η αποφυγή των επαφών και των μετακινήσεων παραμένουν τα όπλα μας μέχρι η ασπίδα των εμβολίων να καλύψει ολόκληρη τη χώρα. Πρέπει να το νιώσουμε βαθιά μέσα μας και να το υπηρετήσουμε», συνέχισε.\n«Αυτές οι εβδομάδες μοιάζουν με το τελευταίο εμπόδιο πριν φτάσουμε στο νήμα της ελπίδας. Η τελευταία πρόκληση καθώς μπαίνουμε στην τελική ευθεία. Γι΄αυτό και μια τελευταία προσπάθεια θα μας φέρει όλους νωρίτερα στο ξέφωτο της Ελευθερίας», κατέληξε.\nΔήλωση του Πρωθυπουργού Κυριάκου Μητσοτάκη για το 1.000.000 εμβολιαστικών δόσεων και την εξέλιξη της πανδημίας\nΞεκινώ με τα καλά νέα: Τα εμβόλια αποδεικνύονται ασφαλή και αποτελεσματικά. Στη χώρα μας η διαδικασία προχωρά οργανωμένα και πιο γρήγορα από τα πιο πολλά ευρωπαϊκά κράτη. Γι΄ αυτό και τα εμπιστεύονται ολοένα και περισσότεροι συμπολίτες μας.\nΑς το αναλογιστούμε και ας το κάνουμε.


Μήνυμα Κουρουμπλή - OSEKK\nΣας ευχαριστώ θερμά για την πρόσκλησή σας στον τελικό του 17ου Κυπέλλου Καλαθοσφαίρισης με Αμαξίδιο. Δυστυχώς, δεν μπορώ να είμαι την Κυριακή κοντά σας, λόγω των αυξημένων υποχρεώσεων μου στο Υπουργείο Υγείας.\nΘέλω, σε πείσμα των δυσκολιών που αντιμετωπίζει η χώρα, να σας μεταφέρω ένα μήνυμα αισιοδοξίας. Αισιοδοξία που πηγάζει από την πεποίθησή μου ότι είμαστε όλοι και όλες ικανοί να μεγαλουργήσουμε, αν εργαστούμε με πνεύμα ομοψυχίας και με γνώμονα το κοινό καλό.\nΕυθύνη δική μου και όλης της κυβέρνησης είναι η εμπέδωση ενός πλαισίου αξιοκρατίας, κοινωνικής δικαιοσύνης και δημοκρατίας, που θα απελευθερώσει τις δημιουργικές δυνάμεις της πατρίδας και θα επιτρέψει να ευδοκιμήσει η συλλογική προσπάθεια.\nΕύχομαι σε όλους σας υγεία, ευτυχία, προκοπή και καλή επιτυχία στους μικρούς και μεγάλους αγώνες που δίνετε καθημερινά”.


Αυτοι Ειμαστε – Failed Paradigm\nFailed Paradigm\tin Greek, Uncategorized\t May 5, 2010 May 5, 2010 15 Words\nΙδεολόγοι του κώλου, τσογλάνια που αδυνατούν να δουν λίγο παραπέρα από τα μαθήματα καθοδήγησης των κομματοπατέρων πάσης φύσεως. Αδυνατούν να δουν το συνάνθρωπο. Ντροπή. Η ζωή γίνεται ακόμα μια φορά απλό στατιστικό στοιχείο και όχι αξία πανανθρώπινη, ή έστω απλό δικαίωμα βρε αδερφέ.\nΗ βρωμιά και η σαπίλα σ’ αυτή τη χώρα και των “πάνω” και των “κάτω” δεν πρόκειται να καθαρίσουν ποτέ. Παρακράτος, προβοκάτορες και ανεγκέφαλοι ψευτο-ιδεολόγοι μια ζωή θα μας κυβερνούν. Καθείς εφ’ ω ετάχθη. Πεθαίνουν άνθρωποι γιατί πηγαίνουν στη δουλειά τους. Λες και εκείνοι το χουν τάξει και δε θα μπορούσαν να απεργήσουν. Αλλά δε σκέφτεται ο αναρχικός, ο αντιεξουσιαστής, ο προβοκάτορας (δεν ξέρω τι σκατά είναι και ούτε με νοιάζει το όποιο ιδεολογικό/πραγματιστικό υπόβαθρο εν τέλει) οτι άμα δεν πάει στη δουλειά του ο υπάλληλος της ιδιωτικής τράπεζας αύριο θα βρεθεί χωρίς δουλειά. Το δικαίωμα στην απεργία Συνταγματικό, βεβαίως. Δεν τον ρώτησε όμως κανείς τον τιμημένο πλέον νεκρό υπάλληλο πώς τα βγάζει πέρα. Δεν σκέφτηκε κανείς τους πως άμα δεν πήγαινε σήμερα στη δουλειά του μπορεί να έκλεινε το σπίτι του. Που να ‘ξερε όμως ο άμοιρος το γραμμένο του. Όχι ένα, τρία σπίτια έκλεισαν σήμερα. Θα μπορούσαν να είναι το δικό μου, το δικό σου, και το δικό του.\nΦωτιές και στο Υπουργείο Οικονομικών. Παρακράτος κι εκεί οσμίζονται. Βρωμιά παντού. Ποιό είναι αυτό το ανώνυμο παρακράτος δε μου λέτε? Αυτοί οι ανώνυμοι προβοκάτορες, αυτοί οι ανώνυμοι αναρχικοί, δεξιοί, αριστεροί, κεντρώοι, σκατά στα μούτρα όλων μας. Μια ζωή νομίζουμε πως αυτό που εμείς πρεσβεύουμε ή που νομίζουμε πως πρεσβεύουμε είναι πανάκεια, μόνο εμείς ξέρουμε το φάρμακο γι αυτόν τον κόσμο κι ο διπλανός μας ως διαφορετικός γίνεται αμέσως εχθρός. Με ενοχλεί αυτό το μικρόβιο στο DNA του Έλληνα που δε λέει να καταλάβει πως ένας λαός μόνο ενωμένος μπορεί να πάει μπροστά. Δημοκρατία έχουμε σαφώς, καθείς την άποψη του σαφώς, τελικά μόνο τα Ευρωπαϊκά Κύπελλα και η Eurovision μπορούν να μας ενώσουν. Αυτοί είμαστε, έτσι μας κάνανε κι έτσι καμωθήκαμε. Μόνο ένα Mundial μας σώζει αγαπητοί μου, άρτος και θέαμα και μια ελπίδα εθνικής αναπτέρωσης για να ξεχάσουμε την πείνα μας. Μόνο ένας κόσμος πιο δίκαιος από εμάς θα μας σώσει, ποιός θα τον φτιάξει αυτόν τον κόσμο δεν ξέρω μονάχα. Αυτοί είμαστε.


Πέτσας: Ανοίγουν από Δευτέρα βιβλιοπωλεία και κομμωτήρια – Πώς θα λειτουργήσουν οι εκκλησίες - Suxnotita.gr\nΑρχική ΠΟΛΙΤΙΚΗ Πέτσας: Ανοίγουν από Δευτέρα βιβλιοπωλεία και κομμωτήρια – Πώς θα λειτουργήσουν οι...\nΠέτσας: Ανοίγουν από Δευτέρα βιβλιοπωλεία και κομμωτήρια – Πώς θα λειτουργήσουν οι εκκλησίες\nΔεν μπορούμε να προχωρήσουμε σε επανεκκίνηση οικονομικών δραστηριοτήτων με τον τρόπο και στον χρόνο που θα θέλαμε, τόνισε ο κυβερνητικός εκπρόσωπος Στέλιος Πέτσας ανακοινώνοντας Χριστούγεννα με κλειστό λιανεμπόριο.\nΚατ’ εξαίρεση θα επιτρέπεται αγορά με τη μέθοδο click away, ενώ από Δευτέρα ανοίγουν κομμωτήρια και βιβλιοπωλεία.\nΗ «χρυσή τομή» που βρέθηκε τελικά για τις εκκλησίες είναι να ανοίξουν μόνο Χριστούγεννα και Φώτα και με περιορισμό των ατόμων που θα βρίσκονται μέσα.\nΑναλυτικά, όπως ανακοίνωσε ο κυβερνητικός εκπρόσωπος, αποφασίστηκαν τα εξής:\nΔιατήρηση αναστολής λειτουργίας του λιανεμπορίου σε όλη την επικράτεια. Δεδομένου ότι οι ταχυμεταφορές είναι υπερφορτωμένες και δεν είναι δυνατό να ανταποκριθούν στις αυξημένες ανάγκες, κατ’ εξαίρεση, από την Κυριακή 13 Δεκεμβρίου 2020 έως την Πέμπτη 7 Ιανουαρίου 2021, θα επιτραπεί η μετάβαση του πελάτη στα καταστήματα για την παραλαβή της παραγγελίας τους (click-away).\nΑνοίγουν τη Δευτέρα τα κομμωτήρια σε όλη τη χώρα με διευρυμένο ωράριο από τις 7 το πρωί έως τις 9 το βράδυ και αποκλειστικά με ραντεβού, ώστε να αποτραπεί κάθε ενδεχόμενο συγχρωτισμού, αλλά και με αυστηρή τήρηση των υγειονομικών πρωτοκόλλων.\nΑνοίγουν τη Δευτέρα τα βιβλιοπωλεία σε όλη τη χώρα επίσης με δυνατότητα διευρυμένου ωραρίου, και με ανώτατο όριο 4 πελάτες σε καταστήματα έως 100 τ.μ. ή 1 πελάτης ανά 15 τ.μ. για καταστήματα άνω των 100 τ.μ.\nΕκκλησίες θα ανοίξουν μόνο ανήμερα Χριστουγέννων και Φώτων με μόνο 9 άτομα στις εκκλησίες και 25 άτομα στους μητροπολιτικούς ναούς. Την ευθύνη τήρησης των μέτρων θα έχουν οι οικείες μητροπόλεις και η Αρχιεπισκοπή Αθηνών. Διευκρινίζεται επίσης, σε σχέση με τον εορτασμό των Θεοφανείων, ότι δεν θα πραγματοποιηθεί αγιασμός υδάτων σε ανοιχτό δημόσιο χώρο.\nΑπαγόρευση μετακινήσεων ισχύει από 13 Δεκεμβρίου έως 7 Ιανουαρίου από τις 10 το βράδυ έως τις 5 το πρωί, παραμένει σε ισχύ και η αποστολή Sms. Για μετάβαση στα καταστήματα που ανοίγουν χρειάζεται η αποστολή του κωδικού «2».\nΠαρά το γεγονός ότι παρήλθαν πέντε εβδομάδες από την εφαρμογή του δεύτερου lockdown, η επιδημιολογική κατάσταση στη χώρα παραμένει επιβαρυμένη, όπως περιέγραψε ο Στέλιος Πέτσας, ανακοινώνοντας τις αποφάσεις της κυβέρνησης για το διάστημα των γιορτών.\n«Τα κρούσματα σε εθνικό επίπεδο παραμένουν υψηλά. Τα πιο πολλά – ανά 100.000 κατοίκους πληθυσμού – εντοπίζονται στους Νομούς Πιερίας, Δράμας, Κιλκίς, Πέλλας, Ξάνθης, Ημαθίας, Θεσσαλονίκης, Λάρισας και Φλώρινας.\nΠροηγούμενο άρθροΆδωνις Γεωργιάδης: Πώς θα λειτουργήσει το click away – Τσουχτερά πρόστιμα\nΕπόμενο άρθρο«ΑΕΚ: Ούτε στα τοπικά – Μόνο ένας παίκτης διασώθηκε – Έτσι θα παίξουν με τον Ολυμπιακό;»\nΚορονοϊός: Αυτές είναι οι «κόκκινες» γειτονιές της Αθήνας – Ανησυχία για τη Θεσσαλονίκη\nΠέθανε 20χρονος πρώην μπασκετμπολίστας του Ηρακλή με ύψος 2.20μ.\nΝίκος Παναγιωτόπουλος: Θα υπάρξει νέα προσπάθεια ρύθμισης της αποζημίωσης των στρατιωτικών για τη νυχτερινή...


Απόφοιτοι | Τμήμα Ηλεκτρολόγων Μηχανικών | ΤΕΙ Κρήτης\nΟΔΗΓΙΕΣ ΓΙΑ ΦΟΙΤΗΤΕΣ ΤΩΝ ΤΜΗΜΑΤΩΝ ΗΛΕΚΤΡΟΛΟΓΩΝ ΜΗΧΑΝΙΚΩΝ ΤΕ ΚΑΙ ΜΗΧΑΝΙΚΩΝ ΠΛΗΡΟΦΟΡΙΚΗΣ ΤΕ\nΟργάνωση και Διοίκηση για Μηχανικούς\nΕπιστήμες & Μηχανική Περιβάλλοντος\nΚανονισμός Λειτουργίας Μ.Π.Σ\nHome / Σελίδες Μενού / Απόφοιτοι\nΠρόγραμμα και οδηγίες για τις εξετάσεις χειμερινού εξαμήνου 2021.\nΤ. Θ. 1939\n71004 Ηράκλειο Κρήτης\nΤηλέφωνο Επικοινωνίας: (+30)2810379716\nΟι επαγγελματικές προοπτικές του Ηλεκτρολόγου\nΈνα βασικό κριτήριο για την επιλογή τμήματος/σχολής από κάθε υποψήφιο είναι το τι μπορεί να κάνει μετά τις σπουδές του ο απόφοιτος μιας συγκεκριμένης ειδικότητας, ενός συγκεκριμένου τμήματος των ΤΕΙ. Τα ιδρύματα μας με τον πιο πρόσφατο νόμο έχουν ενταχθεί στην ανώτατη εκπαίδευση, με ότι αυτό συνεπάγεται για τις επαγγελματικές και ακαδημαϊκές δυνατότητες των φοιτητών μας. Το δικό μας τμήμα στο ΤΕΙ Κρήτης είναι περήφανο γιατί «έχει ένα καλό όνομα στην αγορά» αλλά και γιατί πολλοί από τους παλαιούς μας φοιτητές είναι σήμερα επιτυχημένοι επαγγελματιές. Μάλιστα, κάποιοι από αυτούς, μετά από πρόσθετες σπουδές, είναι τώρα συνεργάτες στο εκπαιδευτικό και ερευνητικό έργο του τμήματος. Ηλεκτρολόγος είναι ένα πολύ γενικό όνομα, πίσω από το οποίο υπάρχουν ποικίλες επαγγελματικές ενασχολήσεις και ειδικεύσεις του επαγγέλματος. Η ποικιλία αυτή των ενασχολήσεων προκύπτει από τα σχετικά πεδία εφαρμογής ηλεκτρισμού. Σήμερα, ο ηλεκτρισμός «κινεί», «μετρά», «ελέγχει», «επικοινωνεί», «υπολογίζει». Σκεφτείτε τις καθημερινές κινήσεις σας και θα βρείτε ότι σχεδόν τίποτε δεν μπορεί να γίνει χωρίς την παρεμβολή του ηλεκτρισμού. Υπάρχουν πολλά επίπεδα ηλεκτρολόγου και πολλά πτυχία και ειδικότητες. Το πτυχίο γενικού ηλεκτρολόγου (με μερική ειδίκευση) δίνεται από τα πολυτεχνεία και τα ΤΕΙ. Τα πολυτεχνεία δίνουν μεγαλύτερη έμφαση στην συνολική θεωρητική υποδομή και τις πιο προωθημένες τεχνολογικές εφαρμογές. Τα ΤΕΙ δίνουν έμφαση στην παροχή πιο άμεσα εφαρμόσιμων γνώσεων με επιμονή σε εργασηριακές δεξιότητες. Οι σπουδές διαρκούν 4 χρόνια στα ΤΕΙ και 5 στα πολυτεχνεία. Τα προγράμματα σπουδών των ΤΕΙ δίνουν μεγαλύτερη έμφαση στα εργαστηριακά μαθήματα. Το πρόγραμμα σπουδών του Ηλεκτρολόγου στο δικό μας ΤΕΙ δεν δίνει τυπική εξειδίκευση στον τίτλο του αποφοίτου, αλλά ουσιαστικά ο ίδιος ο φοιτητής επιλέγει μια κατεύθυνση (με έμφαση στην αφομοίωση συγκεκριμένων μαθημάτων ή σε μια εξειδικευμένη πτυχιακή εργασία). Σε σχέση με τις εφαρμογές του ηλεκτρισμού, το επάγγελμα του ηλεκτρολόγου έχει τις παρακάτω εξειδικεύσεις. Σημειώστε εδώ ότι ο Ηλεκτρολόγος του ΤΕΙ επαγγελματικά μπορεί να στρέφεται περισσότερο σε τομείς μελέτης ή εφαρμογής-υλοποίησης των εξής θεματικών περιοχών:\n1. Ηλεκτρολόγος στο πεδίο Ηλεκτρικής Ενέργειας. Οι ηλεκτρολόγοι αυτού του τομέα μπορεί να είναι σχεδιαστές, χειριστές, κατασκευαστές θερμοηλεκτρικών σταθμών, αιολικών πάρκων, γραμμών μεταφοράς και γενικά είναι αυτοί που χειρίζονται τον ηλεκτρισμό μέχρι την πόρτα του εργοστασίου ή του σπιτιού.\n2. Ηλεκτρολόγος Εγκαταστάσεων. Αυτός αναλαμβάνει το έργο χειρισμού της ηλεκτρικής ενέργειας μέσα σε συγκεκριμένη εγκατάσταση, οικιακή ή βιομηχανική. Ο σχεδιασμός της ηλεκτρικής εγκατάστασης είναι μεγάλο έργο. Υπάρχουν ποικίλα προβλήματα που απαιτούν λύσεις για κάθε συγκεκριμένη εφαρμογή, η τεχνολογία εξελίσσεται και η ηλεκτρική εγκατάσταση όλο και περισσότερο προσομοιάζει με το «νευρικό σύστημα» των κτιρίων και των βιομηχανιών.\n3. Ηλεκτρολόγος Βιομηχανίας. Η ηλεκτρική κίνηση σε ένα εργοστάσιο είναι η αμεσότερη και η πιο διαδεδομένη εφαρμογή. Επιπλέον, σε ένα σύγχρονο εργοστάσιο καταβάλλεται προσπάθεια όλες οι διαδικασίες να γίνονται αυτόματα - χωρίς την παρεμβολή ανθρώπινου χεριού - με αποτέλεσμα να υπάρχουν εκτεταμένες ηλεκτρικές εφαρμογές αυτοματισμού. Υπάρχουν εργοστάσια που λειτουργούν με σβηστά φώτα (γιατί δεν εργάζονται άνθρωποι αλλά ρομπότ). Υπάρχει τεράστια ποικιλία εφαρμογών και συνεπώς και ποικιλία ειδικοτήτων (γνώσεων συγκεκριμένων συστημάτων). Η οικονομική πίεση ωθεί σε γενίκευση αυτής της νοοτροπίας ολικής εφαρμογής αυτοματισμού.\n4. Ηλεκτρολόγος στο πεδίο Επικοινωνίας-Υπολογιστών. Η μεγάλη ζήτηση ειδικών στελεχών στις ειδικότητες αυτές, αλλά και η βασική συνάφεια των γνώσεων οδηγεί πολλούς απόφοιτους ηλεκτρολόγους σε ενασχόληση σε επικοινωνίες και υπολογιστές. Ήδη από το βασικό πρόγραμμα σπουδών ο πτυχιούχος πρέπει να γνωρίζει τουλάχιστον 10 διαφορετικά προγράμματα υπολογιστών όπως word, excel, powerpoint, γλώσσα προγραμματισμού C ή pascal ή visual basic, matlab, Labview, AutoCAD, Autofine, pSpice, προγράμματα για σχεδιασμό πλακετών, υπολογισμό εγκαταστάσεων, φωτισμού, σωληνώσεων και άλλα. Μερικοί επιλέγουν προαιρετικά και εκπονούν πτυχιακές πάνω σε προγράμματα multimedia ή ιστοσελίδων.\n5. Ηλεκτρολόγος Ηλεκτρονικών Προϊόντων και Νέων Τεχνολογιών. Πρόκειται για ευρύ επαγγελματικό πεδίο, που περιλαμβάνει σχεδίαση-κατασκευή-σέρβις συστημάτων που αφορούν καινοτόμα ηλεκτρονικά, συνδυασμό οπτικών και ηλεκτρονικών τεχνολογιών (laser, οπτικές ίνες), εφαρμογές τηλεπικοινωνιών, νέες μεθόδους ηλεκτρικού φωτισμού, νέα ηλεκτροτεχνικά υλικά, νέα ιατρικά όργανα και πολλά άλλα πεδία σχετικά με τις σπουδές του Ηλεκτρολόγου. Πολλές από αυτές τις τεχνολογίες έχουν ήδη κυριαρχήσει στην ζωή μας, ενώ πολλές άλλες αναπτύσσονται μόλις τώρα και περνούν γρήγορα από την εργαστηριακή έρευνα στην παραγωγή και στην καθημερινή ζωή μας.\nΟι δυνατότητες του Ηλεκτρολόγου δεν εξαντλούνται σε όσα καταγράφηκαν εδώ. Η τεχνολογική πρόοδος είναι ταχύτατη και, ανάλογα με το πεδίο απασχόλησης, ο Ηλεκτρολόγος είναι αναγκασμένος να ενημερώνεται συστηματικά. Αυτό ισχύει φυσικά και για όσους επιλέξουν να απασχοληθούν σε σύγχρονα επαγγέλματα οποιασδήποτε ειδικότητας.


Φωτιές – Οξεία πολιτική αντιπαράθεση πυροδότησαν οι πυρκαγιές | MEGA TV\nΦωτιές – Οξεία πολιτική αντιπαράθεση πυροδότησαν οι πυρκαγιές\n<iframe src="https://www.megatv.com/embed/?p=2020450952" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n04.08.2021 | 21:57 Eνσωμάτωση\nΚοντά στους ήρωες της πυροσβεστικής υπηρεσίας που όλη νύχτα έδωσαν και εξακολουθούν να δίνουν μάχη με τις φλόγες, βρέθηκε ο Κυριάκος Μητσοτάκης.\nΛίγο νωρίτερα, ο υφυπουργός Πολιτικής Προστασίας και Διαχείρισης Κρίσεων Νίκος Χαρδαλιάς, ενημέρωσε τον πρωθυπουργό στο κινητό συντονιστικό κέντρο επιχειρήσεων «Όλυμπος» στη Βαρυμπόμπη για την κατάσταση.\n«Είναι οι πιο εφιαλτικές πυρκαγιές αυτές οι οποίες λαμβάνουν χώρα στα περιαστικά δάση. Κρατώ ως θετικό το γεγονός ότι δόξα τω Θεώ μέχρι σήμερα, μέχρι στιγμής, δεν είχαμε καμία απώλεια ανθρώπινης ζωής και ότι το σύστημα των εκκενώσεων δούλεψε υποδειγματικά», δήλωσε ο πρωθυπουργός.\nΚλιμάκιο του ΣΥΡΙΖΑ επισκέφτηκε τους πληγέντες στη Βαρυμπόμπη και επέρριψε τις ευθύνες στην κυβέρνηση.\n«Δεν μπορεί αυτός ο περιοδεύων θίασος, αλαζονικός με επικεφαλής τον Κυριάκο Μητσοτάκη, να αλληλοσυγχαίρονται», ήταν η απάντηση του τομεάρχη προστασίας του πολίτη του ΣΥΡΙΖΑ, Χρήστου Σπίρτζη.\nΚαι τα άλλα κόμματα της αντιπολίτευσης ωστόσο, κατηγορούν την κυβέρνηση ότι απέτυχε.\n«Ευτυχώς δεν θρηνήσαμε θύματα. Το σύστημα της Πολιτικής Προστασίας δοκιμάστηκε και απέτυχε. Η κυβέρνηση δεν έχει σχέδιο πρόληψης και άμεσης ανταπόκρισης», δήλωσε ο Φώφη Γεννηματά.\n«Για μία ακόμη φορά ζούμε τις τραγικές και οδυνηρές συνέπειες από την εγκληματική ανυπαρξία ολοκληρωμένου σχεδίου αντιπυρικής προστασίας με επίκεντρο την πρόληψη», ήταν η ανακοίνωση του ΚΚΕ.\nΜήνυμα στο πλευρό των πυρόπληκτων έστειλε ο Βαγγέλης Μαρινάκης:\n«Οι σκέψεις και οι προσευχές μας είναι με όλους όσους δοκιμάζονται από τις πυρκαγιές στη χώρα μας. Ευχή όλων να περάσει το ταχύτερο δυνατό αυτός ο εφιάλτης».\nΑρνητικά σχόλια προκάλεσε η χθεσινή ανάρτηση του βουλευτή ΣΥΡΙΖΑ Χάρη Μαμουλάκη.\n«Τυμβωρύχοι στο Μάτι, μοιραίοι στην Βαρυμπόμπη. Karma is a bitch», έγραψε ο βουλευτής.\nΜετά τη θύελλα αντιδράσεων, σήμερα κατέβασε την ανάρτηση προσπαθώντας να ανασκευάσει:\n«Η προηγούμενη ανάρτηση ήταν άτυχης ως προς το Karma is a bitch. Κυβερνητικές ευθύνες υπάρχουν, αυτή τη στιγμή όμως προέχει η προστασία της ζωής και των περιουσιών των πολιτών».\nΑρνητικά σχόλια προκάλεσε όμως με αναφορά του στο διαδίκτυο και ο υπουργός Μετανάστευσης, Νότης Μηταράκης.\nΌταν η ευρωβουλευτής των Πρασίνων από την Ολλανδία Τίνεκε Στρικ, κάλεσε την ελληνική κυβέρνηση να εκκενώσει από τους μετανάστες την Αμυγδαλέζα που είναι πολύ κοντά στη φωτιά, ο υπουργός απάντησε:\n«Φυσικά έχουμε σχέδιο. Κάποιο ενδιαφέρον για τους ντόπιους κατοίκους που υποφέρουν από τη φωτιά; Έχετε ρωτήσει για αυτούς;».\nΚυβερνητικό κλιμάκιο θα πραγματοποιήσει σύσκεψη αύριο για τα μέτρα στήριξης των πληγέντων.


Τα 5 καλύτερα ξενοδοχεία για το 2018 - Nova Siri - TripAdvisor\nΤα καλύτερα ξενοδοχεία - Nova Siri, Ιταλία\nΞενοδοχεία κοντά σε: Nova Siri (22)\n19,3 χλμ. από Nova Siri\n2,9 χλμ. από Nova Siri\n13,0 χλμ. από Nova Siri\n13,6 χλμ. από Nova Siri\n13,9 χλμ. από Nova Siri\n14,6 χλμ. από Nova Siri\n15,2 χλμ. από Nova Siri\n15,4 χλμ. από Nova Siri\n17,1 χλμ. από Nova Siri\n17,5 χλμ. από Nova Siri\n19,9 χλμ. από Nova Siri\n21,9 χλμ. από Nova Siri\n22,4 χλμ. από Nova Siri\n23,3 χλμ. από Nova Siri\n24,0 χλμ. από Nova Siri\n24,6 χλμ. από Nova Siri\n24,7 χλμ. από Nova Siri\n25,2 χλμ. από Nova Siri\n27,3 χλμ. από Nova Siri\n27,4 χλμ. από Nova Siri\n28,1 χλμ. από Nova Siri


Άγριες Μέλισσες Επ. 84: Η Ελένη προχωρά την καταγγελία εναντίον του Βόσκαρη | healthweb.gr\nαπο 26.01.2021 | 15:49\nHealthweb.gr / Γενικές Ειδήσεις / Άγριες Μέλισσες Επ. 84: Η Ελένη προχωρά την καταγγελία εναντίον του Βόσκαρη\nΆγριες Μέλισσες Επ. 84: Η Ελένη προχωρά την καταγγελία εναντίον του Βόσκαρη, εναποθέτοντας τις ελπίδες της, στη βοήθεια του Αλέξη. Ο Νικηφόρος σοκάρεται με την αποκάλυψη για το παρελθόν της Δρόσως και ενημερώνει την Ασημίνα πως η συμφωνία χαλάει και η Δρόσω δεν θα ξαναπλησιάσει το παιδί.\nΗ Δρόσω μαθαίνει για την καινούρια καταστροφή που προκάλεσε ο Τάκης και όλοι φοβούνται πως το νέο, είναι θέμα ωρών, να κάνει το γύρο του Διαφανίου.\nΗ σχέση του Άγγελου και του Νέστορα κλονίζεται ύστερα απ’ τις αποκαλύψεις για τον Κυπραίο ενώ η άφιξη της Ζωρζέτ γεμίζει χαρά το σπίτι των Σεβαστών αλλά μεγάλη ζήλεια στη Πηνελόπη. Η Ζωρζέτ κάνει έκπληξη στην Ανέτ και τον Μελέτη και καταφτάνει στο Διαφάνι. Ο Μελέτης περνάει χρόνο με τη Ζωρζέτ και την ξεναγεί στο χωριό. Οι δυο τους προκαλούν όμορφες στιγμές προκαλώντας τη ζήλεια της Πηνελόπης. Η Ζωρζέτ μοιάζει ενθουσιασμένη με τη ζωή στο χωριό όσο και με τον Μελέτη… ενδιαφέρεται για εκείνον και δε διστάζει να του το δείξει.\nΑπό την άλλη, ο Μελέτης προσπαθεί να βρει μια γυναίκα για να βγάλει από το μυαλό του την Πηνελόπη και αφήνεται στα συναισθήματα της Ζωρζέτ. Ο Τόλλιας και η Παγώνα είναι σε απελπισία με τον επικείμενο γάμο της Σοφούλας και του Βόσκαρη, αλλά ένα αναπάντεχο γεγονός, φαίνεται πως θα δώσει τέλος και στο δικό τους μαρτύριο και της Ελένης.\nΆγριες Μέλισσες Επεισόδιο 83 Β΄ Κύκλος\nΑνδρέας Μικρούτσικος: Δεν μπορώ να βλέπω τον Θάνο. Ζητώ συγγνώμη. Σχεδόν 12 χρόνια μετά από την τελευταία του τηλεοπτική συνέντευξη, ο Ανδρέας Μικρούτσικος βρέθηκε καλεσμένος στο Tik Talk και στη συχνότητα του Alpha, όπου μίλησε για το πώς διαχειρίζεται το χαμό του αδερφού του, Θάνου Μικρούτσικου, αλλά και για τις αναμνήσεις που έχει μαζί του.


Ο νέος πρόεδρος και CEO της Liberty Media μίλησε για τη φετινή σεζόν, αλλά και για το μέλλον της Formula 1\nΗ Formula 1 επιστρέφει! Και μαζί της ένας παλιός γνώριμος! Ο Stefano Domenicali είναι ο νέος «ισχυρός άνδρας» του σπορ, καθώς ανέλαβε τα ηνία της Liberty Media, αντικαθιστώντας τον Chase Carrey.\n«Θεωρώ πολύ ενδιαφέρουσα την δουλειά μου! Είναι πολύ σημαντικό ότι βρίσκομαι και πάλι σε μία οικογένεια με την οποία θα έλεγα ότι πέρασα πολύ χρόνο από τη ζωή μου, επομένως είναι πολύ καλό ότι είμαι πίσω» επεσήμανε ο Ιταλός, πρώην team principal της Ferrari.\nΟ Ιταλός αναλαμβάνει να «τρέξει» το σπορ σε μια ιδιαίτερη περίοδο, καθώς η πανδημία δεν έχει υποχωρήσει και είναι νωπές ακόμα οι μνήμες από την περυσινή, πολύ δύσκολη σεζόν.\n«Σίγουρα είναι μία πρόκληση, όμως όπως λέω πάντα, οι προκλήσεις μπορούν να εξελιχθούν σε ευκαιρίες. Πρέπει να εξασφαλίσουμε ότι θα κάνουμε το καλύτερο δυνατό υπό αυτές τις τραγικές συνθήκες που επηρεάζουν όλο τον κόσμο. Θα προσπαθήσουμε να προωθήσουμε το σπορ με τον κατάλληλο τρόπο και αυτός πραγματικά είναι ο στόχος μας αναφορικά με αυτά που κάνουμε τώρα. Όλοι οι διοργανωτές πραγματικά επιθυμούν να επιστρέψουν στους αγώνες. Πρέπει να δούμε ποιες θα είναι οι συνθήκες που θα επικρατούν αναφορικά με την παρουσία κόσμου στις εξέδρες διότι είναι κάτι το οποίο αλλάζει από χώρα σε χώρα. Όμως αυτό είναι κάτι το οποίο σίγουρα μας απασχολεί ιδιαίτερα. Η ομορφιά της πλατφόρμας μας είναι ότι βρισκόμαστε σε μία πολύ ισχυρή και πολύ θετική θέση. Υπάρχει πολύ μεγάλο ενδιαφέρον που δημιουργείται κυρίως με τα νεότερα κοινά, με τους νέους ανθρώπους και αυτός πραγματικά είναι ο λόγος για τους οποίους είμαστε αισιόδοξοι και περιμένουμε με αγωνία να ξεκινήσει η σεζόν. Ακούστε τον ήχο του κινητήρα! Πραγματικά μας δίνει πολλή θετική ενέργεια» τόνι9σε χαρακτηριστικά.\nΗ σεζόν που ξεκινά στη Formula 1 χαρακτηρίζεται ως μεταβατική, μιας και αυτή που θα ακολουθήσει θα περιλαμβάνει σημαντικές αλλαγές στη σχεδίαση των μονοθεσίων και γενικότερα στους κανονισμούς. Μολαταύτα μία από τις σημαντικές διαφοροποιήσεις έχει να κάνει με τη διεξαγωγή τριών αγώνων με διαφορετικό σύστημα.\n«Προσπαθούμε να κινηθούμε προς αυτή την κατεύθυνση σε συνεργασία με όλες τις ομάδες. Πιστεύουμε ότι μπορούμε να προσφέρουμε κάτι καινούργιο στους θεατές, στους παλαιότερους θεατές, στους διοργανωτές, σε αυτούς που μεταδίδουν τους αγώνες. Δηλαδή κάθε ημέρα του τριημέρου να έχουν κάτι πολύ σημαντικό να δουν. Την Παρασκευή τις κατατακτήριες, το Σάββατο έναν αγώνα από τον οποίον θα προκύπτει η σειρά εκκίνησης του μεγάλου αγώνα. Αυτή τη στιγμή βελτιώνουμε την συγκεκριμένη πρόταση σε συνεργασία με τις ομάδες και ευελπιστούμε να βρούμε την κατάλληλη λύση πριν από το ξεκίνημα της σεζόν» τονίζει ο νέος «ισχυρός άνδρας» του σπορ.\nΑναφορικά με το 2022, ο Stefano Domenicali τονίζει: «Όπως πάντα, πρέπει να έχουμε ξεκάθαρη στρατηγική και όραμα. Είναι πολύ σημαντικό να γνωρίζουμε τί θέλουμε από την πλατφόρμα της Formula 1. Και από εκείνη την στιγμή, κοιτώντας πίσω, να εξασφαλίσουμε ότι αυτά που κάνουμε, στους διάφορους τομείς, γίνονται με τον σωστό τρόπο. Από πλευράς αγωνιστικού κομματιού, η επόμενη χρονιά θα είναι μία νέα σεζόν με πολύ μεγάλες αλλαγές στους κανονισμούς, θα είναι πολύ διαφορετικά μονοθέσια, και ως εκ τούτου θα δοθεί μεγάλη προσοχή από τις ομάδες. Διαθέτουμε φανταστικός οδηγός, ένα line up που μας προσφέρει το συναίσθημα και την ένταση, κάτι που αντιπροσωπεύει τη Formula 1. Είναι μία καταπληκτική στιγμή για εμάς».\nΚληθείς να σχολιάσει την πιθανότητα εμπλοκής του Volkswagen Group με τη Formula 1 μέσω της Porsche, ο Domenicali απέφυγε διακριτικά να πει κάτι, περιορίζοντας τα λεγόμενά του στην Aston Martin και την Alpine: «Δεν μπορώ να κάνω σχόλιο για νέους κατασκευαστές, γνωρίζω ότι υπάρχει μεγάλο ενδιαφέρον και από άλλους για να έρθουν στη Formula 1. Αυτό που μπορώ να πω είναι ότι η Aston Martin είναι μία εξαιρετική εταιρεία, η οποία επέστρεψε στη Formula 1, διότι γνωρίζουν πόσο σημαντική είναι η Formula 1. Προκειμένου να ανταποκριθούν στις προκλήσεις του μέλλοντος. Και φυσικά υπάρχει και η Alpine, η οποία αποδεικνύει ότι η Renault είναι αφοσιωμένοι στη Formula 1. Και αυτά είναι σπουδαία νέα».


Γερμανοί πολιτικοί: Οι Έλληνες δικαίως διεκδικούν τις αποζημιώσεις\nΟι Γερμανοί πολιτικοί θεωρούν «δικαιολογημένες τις ελληνικές απαιτήσεις για αποζημιώσεις» και «ηθικό καθήκον της χώρας τους που δεν έχει σβήσει», σύμφωνα με δηλώσεις που δημοσιεύει η γερμανική εφημερίδα Tagesspiegel. Συγκεκριμένα, ο συμπρόεδρος της γερμανικής αριστεράς (Die Linke), θεωρεί την Γερμανία υπεύθυνη για «τα εγκλήματα που διέπραξε η Βέρμαχτ» και καλεί την γερμανική κυβέρνηση σε διάλογο. Ο Μπερντ Ρίξινκγερ επέκρινε τη στάση της γερμανικής κυβέρνησης στο θέμα των απαιτήσεων της Ελλάδας για τις αποζημιώσεις.\n«Ως Γερμανοί, έχουμε μια ιστορική ευθύνη για τα εγκλήματα που διέπραξε στην Ελλάδα η Βέρμαχτ. »Πρέπει να αντιμετωπίσουμε το θέμα», δήλωσε στην εφημερίδα του Βερολίνου Tagesspiegel. «Η κυβέρνηση δεν πρέπει να κρύβεται πίσω από νομικές λεπτομέρειες, αλλά πρέπει να ξεκινήσει διάλογο με την ελληνική κυβέρνηση. »Αυτό είναι επίσης και ζήτημα σεβασμού των θυμάτων.\n»Οι απαιτήσεις των Ελλήνων είναι δικαιολογημένες, αλλά είναι πρόωρο να μιλήσουμε για ποσά. Τώρα θα πρέπει να καθίσουν όλοι μαζί σε ένα τραπέζι». Η πρόεδρος της Επιτροπής αξιών του Σοσιαλδημοκρατικού Κόμματος της Γερμανίας (SPD) Γκεζίνε Σβαν, θεωρεί «νόμιμες τις απαιτήσεις των Ελλήνων. »Το ηθικό καθήκον της Γερμανίας να αποζημιώσει τους Έλληνες για τον πόνο που προκάλεσε στον πόλεμο δεν έχει σβήσει.\n»Οι ζημιές που έγιναν στην Ελλάδα δεν είχαν γίνει για πολύ καιρό συνειδητές στην Γερμανία», δήλωσε στην Tagesspiegel. «Η αποφυγή του όρου «ειρηνευτική συμφωνία» στο πλαίσιο της Συνθήκης 2+4 ήταν ένα «νόμιμο τέχνασμα» για την αποφυγή καταβολής αποζημιώσεων» κατά την κ. Σβαν, η οποία πρόσθεσε ότι δεν αναμένει «ότι η Γερμανία θα ανταποκριθεί στα ελληνικά αιτήματα. Αυτό το θέμα δεν θα το ανοίξει η κυβέρνηση. Μια δυνατότητα να αποζημιωθούν οι Έλληνες με έναν άλλο τρόπο είναι η δημιουργία ταμείων που θα μπορούσαν, για παράδειγμα, να χρηματοδοτήσουν την ανάπτυξη των ελληνικών δήμων και κοινοτήτων», όπως είπε στην γερμανική εφημερίδα.\nTGBNEWS: Γερμανοί πολιτικοί: Οι Έλληνες δικαίως διεκδικούν τις αποζημιώσεις


Ντουμπάι: Απελάθηκαν οι 11 Ουκρανές καλλονές που ξεγυμνώθηκαν - celebnews.gr\nΌπως αναφέρει η βρετανική εφημερίδα, ο Κοντόφ είπε στις τοπικές Αρχές ότι τράβηξε ο ίδιος τις επίμαχες σκηνές με τις γυμνές γυναίκες από γειτονικό διαμέρισμα με θέα στο μπαλκόνι. Στη συνέχεια έκανε το «ολέθριο λάθος» να ποστάρει το ακατάλληλο βίντεο, μια πράξη που θεωρείται παράνομη στα Ηνωμένα Αραβικά Εμιράτα. Πλέον ο 33χρονος προσπαθεί μέσω των δικηγόρων του να καταφέρει να βγει από τη φυλακή στο Ντουμπάι και να σχεδιάσει τη νομική του υπεράσπιση, αφού αντιμετωπίζει ποινή κάθειρξης 18 μηνών.Οι τοπικές αρχές προειδοποιούν ότι οποιοσδήποτε δημοσιεύει πορνογραφικό υλικό ή υλικό που μπορεί να υπονομεύσει τις ηθικές αξίες των πολιτών αντιμετωπίζει ποινή φυλάκισης και πρόστιμο. «Αυτού του είδους οι απαράδεκτες συμπεριφορές δεν αντανακλούν τα ήθη και τις αξίες της κοινωνίας του εμιράτου» ανέφερε δήλωση της αστυνομίας. Κάθε άτομο που επισκέπτεται τα ΗΑΕ υπόκειται στους ίδιους νόμους με τους κατοίκους, και δεν προβλέπονται εξαιρέσεις για τους τουρίστες.\nΤο γύρισμα του Σαββάτου που έφερε τη συλληψη των καλλονών πραγματοποιήθηκε στο μπαλκόνι ενός διαμερίσματος που βρίσκεται στην high-class περιοχή της μαρίνας, και ήταν ορατό από τους ενοίκους των διαμερισμάτων στους γειτονικούς ουρανοξύστες. Ορισμένες πληροφορίες αναφέρουν ότι το γύρισμα γινόταν με σκοπό την προώθηση ενός ισραηλινού ιστότοπου πορνογραφικού περιεχομένου. Σύμφωνα με την Daily Mail, οι κοπέλες που συμμετείχαν στο πρότζεκτ είναι όλες εξαιρετικά νεαρής ηλικίας. Το βρετανικό site «ταυτοποίησε» μάλιστα μερικές από αυτές, χρησιμοποιώντας ως «οδηγό» χαρακτηριστικά τατουάζ στο σώμα τους και άλλα σημάδια.\nΙλένια Ουίλιαμς: «Η καραντίνα με βρήκε στην καλύτερή μου φάση και μετά στην κατάθλιψη»\nΓιούλικα Σκαφιδά: «Έφευγα κάθε μέρα κλαίγοντας από το θέατρο – Δεν άντεχα άλλο την πίεση και τον άσχημο τρόπο»


Εχουμε δει πολλά «σχέδια» για τα απορρίμματα στην Αττική. Η νυν περιφερειακή διοίκηση παρουσιάζει τώρα το δικό της.\nΕνας κόσμος ταριχευμένος στη χλιδή της μπελ επόκ ζωντανεύει σε μια έκθεση, μνημειακής φιλοδοξίας, στο Μουσείο Βικτόρια και Αλμπερτ του Λονδίνου.\nΣυνεχίζεται η εκτέλεση του προγράμματος κατασκευής δομών υποδοχής και ταυτοποίησης στα νησιά, παρά το γεγονός της μείωσης των μεταναστευτικών ροών τον τελευταίο χρόνο. Ηδη λειτουργούν οι δομές σε Σάμο, Κω και Λέρο.\nΕνα οκτάχρονο κορίτσι από το Αφγανιστάν σε ελληνική οικογένεια, στο πλαίσιο προγράμματος αναδοχής ασυνόδευτων ανηλίκων.\nΕίκοσι συναντήσεις που έγιναν από το 1977 μέχρι το 2004. Επτά πρόσωπα από δύο οικογένειες οι οποίες κυριαρχούν στην πολιτική σκηνή στον σχεδόν μισό αιώνα της μεταπολιτευτικής Ελλάδας. Ο Ανδρέας Παπανδρέου, η πρώην σύζυγός του Μαργαρίτα, ο γιος τους Γιώργος και η κόρη τους Σοφία· ο Κωνσταντίνος Μητσοτάκης, η σύζυγός του Μαρίκα και η κόρη […]\nΤο νέο έργο του χορογράφου και χορευτή Δημήτρη Μυτιληναίου με τίτλο «Inseqs», μια επανεξέταση του χορευτικού σώματος και των βλεμμάτων που προκαλεί, παρουσιάζεται έως τις 4 Δεκεμβρίου σε έναν πρώην εκθεσιακό χώρο αυτοκινήτων στο Κουκάκι.\nΟταν μια συμμορία κουκουλοφόρων εισβάλει στο σπίτι σου και, αφού κακοποιήσει τη γυναίκα σου και σένα, σε απειλήσει ότι αν σε ξανασυναντήσει θα σε σκοτώσει, αυτό δεν αποκαλείται ενδοοικογενειακή βία. Και ας διαδραματίζεται στον χώρο του οικογενειακού ασύλου.\nΤο ευρωπαϊκό εγχείρημα συνδυάζει συμβολισμούς, καθησυχαστικούς τόνους, όπως αυτοί προσδιορίζονται από τους κανόνες της πολιτικής ορθότητος –εκτός αν κάποιοι ατίθασοι φέρνουν τα πάνω κάτω– και φυσικά μια νωχελική βραδύτητα από τη σύλληψη μιας ιδέας έως την οριστική διαμόρφωση και εφαρμογή της.\nΗ έκθεση στο Μαϊάμι της Φλόριντα έχει τίτλο «Ζωγραφίζοντας μαζί».\nΤα πράγματα είναι και περίπλοκα και απλά. Περίπλοκα σε ό,τι αφορά την εξέλιξη και τη διάρκεια της πανδημίας, απλά σε ό,τι αφορά τους τρόπους να μείνει κανείς ασφαλής – εμβόλιο και τήρηση των προστατευτικών μέτρων.\nΚυκλοφοριακό: Ο Σταμάτης και ο Γρηγόρης πάνε για χρονομέτρηση - Τα πιο προβληματικά φανάρια της Αττικής\nΤο Κύπελλο επιστρέφει με τους «Ευρωπαίους» να μπαίνουν στον χορό.\nΕπιστροφή της Ελλάδας στην επενδυτική βαθμίδα στο δεύτερο εξάμηνο του 2022 «βλέπει» η JP Morgan.\nΠέντε ηµέρες πριν πεθάνει σε ηλικία 91 ετών, την Παρασκευή, ο Στίβεν Σόντχαϊμ είχε δώσει συνέντευξη στους New York Times.\nΚινητικότητα στα Ευρωπαϊκά ΑΕΙ\nΕνίσχυση ενδοευρωπαϊκής έρευνας και ακαδημαϊκής γνώσης μέσω κοινοπραξιών.\nΘα έχουν συναντήσεις με ελληνικούς ομίλους και στελέχη του ΥΠΕΝ.\nΟριστικά εκτός της λεωφόρου Βασιλίσσης Ολγας μένουν τα Ι.Χ. μετά την έγκριση της μελέτης ανάπλασης από το Κεντρικό Συμβούλιο Αρχιτεκτονικής (ΚΕΣΑ).\nΤον Ιούνιο του 1951, ο Γκρέιαμ Γκριν επιστρέφει από δημοσιογραφική αποστολή στην Ινδοκίνα ενθουσιασμένος. Το Βιετνάμ τον έχει καταγοητεύσει, όπως επίσης τον έχει συγκινήσει ο αγώνας των Βιετναμέζων. Μάλιστα, δηλώνει στους υπεύθυνους του περιοδικού Life ότι είναι έτοιμος να ξαναπάει με την πρώτη ευκαιρία. Εκείνο το καλοκαίρι βρίσκεται στην Ελλάδα, πάνω σε ένα ιστιοπλοϊκό, στα […]\nOταν ο Πάπας Ιωάννης Παύλος Β΄ επισκέφθηκε την Ελλάδα τον Μάιο του 2001, έγινε ο πρώτος προκαθήμενος της Καθολικής Εκκλησίας που ήρθε στη χώρα μετά το Σχίσμα του 1054.\nΣκίτσο του Ηλία Μακρή (30/11/21)\nΕνας νόμος κάθε τρεις ημέρες…\nΠρόκειται για πραγματικό χάος. Οι χιλιάδες νόμοι που ισχύουν στη χώρα μας συνθέτουν ένα από τα μεγαλύτερα δομικά προβλήματα στο πολιτικό μας σύστημα, ουσιαστική τροχοπέδη για την ανάπτυξη, τις επενδύσεις, το κράτος δικαίου, τον εκσυγχρονισμό της δημόσιας διοίκησης.\nΣτο εννεάμηνο κατέγραψαν άνοδο κατά 23,7% σε σύγκριση με το αντίστοιχο διάστημα του 2020.\nΑναφέρομαι στο δύσμοιρο ελληνικό ποδόσφαιρο. Δυστυχώς, έχει ανοίξει ο ποδοσφαιρικός ασκός του Αιόλου και έχει απελευθερωθεί, εδώ και καιρό, ό,τι πιο σάπιο και αποκρουστικό υπάρχει στην κοινωνία μας. Του χουλιγκανισμού των οπαδών προηγείται πάντα ο χουλιγκανισμός των παραγόντων.\nΣτο αμερικανικό fund Searchlight ο έλεγχος της Celestyal Cruises\nΣτα 70 εκατ. ευρώ αποτιμήθηκε η εταιρεία με τα δύο κρουαζιερόπλοια.\nΟ τρόπος µε τον οποίο αντιμετωπίζει το σύνολο της καθ’ ημάς Δύσης τις προκλήσεις που εγείρονται τα τελευταία χρόνια σε σειρά από τομείς αναδεικνύει μια πραγματικότητα. Το σύστημα που εγκαθιδρύθηκε την επομένη της λήξης του Β΄ Παγκοσμίου Πολέμου έχει αγγίξει τα όρια της αποτελεσματικότητάς του.\nΗ επέκταση των στρατιωτικών υποδομών του ΝΑΤΟ στην Ουκρανία είναι μια κόκκινη γραμμή, η οποία ελπίζει ότι δεν θα ξεπεραστεί, δήλωσε χθες ο Ρώσος πρόεδρος Βλαντιμίρ Πούτιν. Κινήσεις αποκλιμάκωσης στα σύνορα με την Ουκρανία ζητεί ο Στόλτενμπεργκ.\nΣκίτσο του Ανδρέα Πετρουλάκη (30/11/21)\nΝέα «ζωή» σε ιστορικά κτίρια του κέντρου\nΝέα «ζωή» αποκτούν σταδιακά όλο και περισσότερα ιστορικά κτίρια του κέντρου της Αθήνας, τα οποία είχαν περάσει στην απαξίωση και στην εγκατάλειψη για δεκαετίες, συμβάλλοντας με τον τρόπο αυτό και στην υποβάθμιση μεγάλου μέρους της πρωτεύουσας.\nΣτην ασφάλιση του ΟΓΑ υπάγονται οι επαγγελματίες, βιοτέχνες και έμποροι που ασκούν κάποιας μορφής επαγγελματική δραστηριότητα σε πόλεις, χωριά ή οικισμούς έως 2.000 κατοίκων.\nΣτην Υποδιεύθυνση Κρατικής Ασφάλειας κλήθηκε να καταθέσει τη Δευτέρα ο Γιώργος Καλαϊτζίδης, μέλος του «Ρουβίκωνα».\nΤέτοιες μέρες, πριν από 54 χρόνια, στον παγκόσμιο θρησκευτικό χάρτη έκανε την εμφάνισή του το πρώτο αθεϊστικό κράτος στην ανθρωπότητα.\nAlpha Bank: Ζημίες λόγω εξυγίανσης του χαρτοφυλακίου\nΣτην εντατικοποίηση της προσπάθειας για την πλήρη εξυγίανση του ισολογισμού της επικεντρώθηκε η διοίκηση της Alpha Bank στο πλαίσιο της ενημέρωσης των επενδυτών για τα αποτελέσματα 9μήνου, εστιάζοντας στην ολοκλήρωση 5 συνολικά συναλλαγών πώλησης χαρτοφυλακίων κόκκινων δανείων, που θα οδηγήσουν στη μείωση του δείκτη μη εξυπηρετούμενων δανείων στο 13% φέτος και σε μονοψήφιο ποσοστό το […]\nΗ εθνική ομάδα μπάσκετ… μισάνοιξε το πρώτο «παράθυρο» των προκριματικών του Παγκοσμίου Κυπέλλου 2023 και είναι στο χέρι της αν στη συνέχεια θα αφήσει να μπει από αυτό… αέρας πρόκρισης.\nΣκίτσο του Δημήτρη Χαντζόπουλου (30/11/21)\nΤα νούμερα από μόνα τους είναι εντυπωσιακά. Η επεξεργασία των στατιστικών, όμως, δίνει ακόμα χειρότερη εικόνα για όσα επικρατούν στα δικαστήρια όλης της χώρας.


5 τρόποι για να αντιμετωπίσεις το στρες στη δουλειά - BORO από την ΑΝΝΑ ΔΡΟΥΖΑ - boro.gr\nΑρχική / Ψυχολογία / Άγχος / 5 τρόποι για να αντιμετωπίσεις το στρες στη δουλειά\nΙούλιος 4, 2013 Άγχος\nΝιώθετε σε καθημερινή βάση στρεσαρισμένοι στη δουλειά σας; Δεν είστε οι μόνοι 8 στους 10 εργαζόμενους αναφέρουν ότι η δουλειά τους προκαλεί έντονο στρες. Η αναζήτηση της επιτυχίας αλλά και οι οικονομικές δυσκολίες μας έχουν δημιουργήσει μια κουλτούρα επαγγελματικής εξουθένωσης, και αυτό επηρεάζει την ευημερία, τη δημιουργικότητα και την παραγωγικότητα μας.\nΚαι όταν πρόκειται να ξεκινήσουμε μια ημέρα στη δουλειά με λιγότερο άγχος, πρέπει να αλλάξουμε όχι μόνο τον τρόπο που εργαζόμαστε αλλά και τον τρόπο που αντιλαμβανόμαστε τη δουλειά.\n«Τα συναισθήματά μας ξεκινούν με τη δική μας ερμηνεία των γεγονότων», αναφέρει ο ψυχοθεραπευτής Ghinassi στην Huffington Post. «Δεν είναι τόσο τα γεγονότα που δημιουργούν δυσάρεστα συναισθήματα αλλά οι ερμηνείες που εμείς οι ίδιοι για τα γεγονότα της ζωής».\nΥπάρχουν κάποιες απλές πρακτικές της «γνωστικής συμπεριφοριστικής θεραπείας» που μπορεί να βοηθήσουν. (Είναι ένα αποτελεσματικό είδος θεραπείας για την κατάθλιψη και τις αγχώδεις διαταραχές και επικεντρώνεται στις σκέψεις και τις πεποιθήσεις του ασθενούς)\nΕάν αντιμετωπίζετε άγχος στην εργασία σας, τότε δοκιμάστε αυτές τις στρατηγικές για να αναδιοργανώσετε την ημέρα σας και να μειώσετε την ένταση, την αρνητικότητα, και την αυτοκριτική που μπορεί να σας εμποδίσουν από μια πιο ικανοποιητική εργασία.\n1. Να θέτετε προτεραιότητες & να παραμερίζετε τα λιγότερα σημαντικά\nΌταν οι καθημερινές εργασίες αρχίζουν να συσσωρεύονται, τα επίπεδα του άγχους μας αυξάνονται για να ανταποκριθούμε στις αυξανόμενες απαιτήσεις. Μια αποτελεσματική πρακτική είναι να θέτουμε προτεραιότητες στα καθήκοντά μας, να δίνουμε περισσότερη σημασία στα σημαντικά και να αφήνουμε για το τέλος τα λιγότερο σημαντικά. Έχει παρατηρηθεί ότι αυτός είναι ένας αποτελεσματικός τρόπος για να μειώσουμε το στρες.\n«Πολλοί από εμάς στο χώρο εργασίας, έχουμε την ψευδαίσθηση ότι είμαστε σε θέση να κάνουμε όλα τα πράγματα που μας ζητήθηκαν ταυτόχρονα και στον αναμενόμενο χρόνο», λέει ο Ghinassi. «Το πρώτο βήμα είναι να επανεκτιμήσουμε τις ικανότητες μας και το διαθέσιμο χρόνο μας».\nΔημιουργήστε μια λίστα με τα 10-15 πράγματα που χρειάζεται να ολοκληρώσετε μέσα σε μια μέρα. Αξιολογείστε ποια είναι τα πιο σημαντικά.\nΤρία ή τέσσερα από τα καθήκοντα πιθανότατα θα είναι ζωτικής σημασίας, και τουλάχιστον τέσσερα θα είναι συγκριτικά ασήμαντα. Στη συνέχεια, έρχονται οι περικοπές: Δεχτείτε ότι αυτά τα λιγότερα σημαντικά αντικείμενα στο τέλος της λίστας σας δεν είναι μόνο πιθανό να μην ολοκληρωθούν κατά τη διάρκεια της ημέρας, αλλά η αλήθεια είναι, πως μπορεί να μην χρειάζεται να γίνουν κιόλας. Σβήστε τα από τη λίστα σας και να εστιάστε την προσοχή σας στα πιο σημαντικά θέματα.\n2. Δημιουργήστε μια μικρή όαση στην καθημερινότητά σας\nΌταν αισθάνεστε την προσοχή σας να αποσπάται και το μυαλό σας περιπλανιέται σε ανησυχίες και στρεσογόνες σκέψεις, πηγαίνετε μια βόλτα έξω. Αυτό μπορεί να σας βοηθήσει να ανακτήσετε την συγκέντρωσή σας.\nΟ Ghinassi λέει ότι πρέπει να κάνετε ένα γρήγορο διάλειμμα για να «επαναφέρετε» τον εαυτό σας, κάθε φορά που αρχίζετε να αισθάνεστε στρεσαρισμένος, είτε δύο φορές την ημέρα ή κάθε 45 λεπτά. Δοκιμάστε να βρείτε μια ήσυχη αίθουσα συνεδριάσεων, έναν υπαίθριο χώρο, μια αίθουσα για διάλειμμα, όπου μπορείτε να είστε μόνοι και να δώσετε στον εαυτό σας ένα έως τέσσερα λεπτά μιας γαλήνιας άσκησης – βαθιά αναπνοή, οπτικοποίηση με θετικές εικόνες, ή να ακούσετε χαλαρωτική μουσική\n3. Προσπαθήστε να διώξετε τις σκέψεις καταστροφής.\n«Το αφεντικό μου θα με σκοτώσει. Δεν θα είμαι σε θέση να υποστηρίξω την οικογένειά μου.»\nΣχεδόν όλοι μας έχουμε σκεφτεί, κάποια στιγμή, την καταστροφή- ένα είδος σκέψης στο οποίο κάθε πράξη ή σκέψη οδηγεί στην αποτυχία. Αυτό το είδος της μαύρης και άσπρης σκέψης (είτε τα πράγματα θα πάνε όπως τα θέλουμε, ή όλα θα πάνε στραβά) μπορεί να οδηγήσει σε μια αίσθηση της επικείμενης καταστροφής που πιθανότατα δεν δικαιολογείται από την πραγματικότητα.\nΓια να αποβάλλετε αυτές τις καταστροφικές σκέψεις, ο Ghinassi προτείνει την εισαγωγή της «πιθανότητας» στη σκέψη σας. Όταν το μυαλό σας αρχίζει να στρέφεται προς το χειρότερο, ρωτήστε τον εαυτό σας:\n«Ποια είναι η πιθανότητα κάτι πραγματικά κακό να συμβεί εδώ;» Στις περισσότερες περιπτώσεις, η πιθανότητα θα είναι πολύ χαμηλή. Στη συνέχεια, αφού έχετε αξιολογήσει την πραγματική πιθανότητα ενός τρομερού αποτελέσματος, ρωτήστε τον εαυτό σας, «Αν υπάρχει 1 στις 10 πιθανότητες να συμβεί η χειρότερη περίπτωση, είμαι διατεθειμένος να χάσω 30 λεπτά ανησυχώντας γι ‘αυτό;»\nΟ Ghinassi εξηγεί, ότι με αυτό τον τρόπο σκέψης η καταστροφική σκέψη μετατρέπεται από καταναγκασμός σε μια συνειδητή επιλογή. Έχετε κάθε δικαίωμα να ανησυχείτε για την κατάσταση σας για όσο χρονικό διάστημα θέλετε, αλλά το ερώτημα είναι, έτσι θέλετε να περάσετε το χρόνο σας;\n4. Παρακολούθηση της συμπεριφοράς σας\nΑυτή η απλή άσκηση είναι ένας αποτελεσματικός τρόπος για να αναγνωρίσετε και να αντιμετωπίσετε τα αρνητικά πρότυπα σκέψης που μπορεί να έχετε.\nΠάρτε ένα στυλό και χαρτί, και δώστε τον εαυτό σας ακριβώς δύο λεπτά. Φτιάξτε τρεις στήλες στο χαρτί. Στην πρώτη, σημειώστε μια εκδήλωση που σας δημιούργησε άγχος (π.χ. παρουσίαση σε μέλη του διοικητικού συμβουλίου). Στη δεύτερη, γράψτε τα συναισθήματα σας σε μεμονωμένες λέξεις (απροετοίμαστος, άγχος) και το ποσοστό τους μεταξύ 1 και 100, με το 100 να είναι η πιο αρνητική αξιολόγηση. Στην τρίτη στήλη, μπορείτε να περάσετε το υπόλοιπο των δύο λεπτά να συντάξετε κάθε σκέψη που υπάρχει από το κεφάλι σας. Στη συνέχεια, διπλώστε το χαρτί στη μέση, και μην το δείτε το ξανά μόλις περάσουν 24 ώρες.\n«Σας εγγυώμαι ότι αυτό που πρόκειται να δείτε είναι πολύ διαστρεβλωμένο, ανακριβές, μαύρο και άσπρο, και καταστροφικό», λέει ο Ghinassi. «Υπογραμμίστε τα και αμφισβητείστε τα.» Το θέμα είναι μα μάθετε να αναγνωρίζετε τα θέματα που σας στρεσάρουν να αμφισβητείτε τις σκέψεις και τις λέξεις που σας προκαλούν δυσάρεστες καταστάσεις καταστάσεις ώστε να τις μετριάσετε.\n5. Θυμηθείτε: Πάντα μπορείτε να κάνετε αλλαγές όσο αδύναμοι και αν είστε.\nΌταν αισθάνεστε εκτός ελέγχου σε μια κατάσταση, μειώστε τα επίπεδα του άγχους σας θυμίζοντας στον εαυτό σας αυτά που μπορείτε να ελέγξετε. Ρωτήστε τον εαυτό σας τι συγκεκριμένες δράσεις, μικρές ή μεγάλες, που μπορείτε να ακολουθήσετε για να βελτιώσετε μια συγκεκριμένη κατάσταση – ακόμα κι αν αισθάνεστε αδύναμοι, μπορείτε να ελέγχετε πάντα τις αντιδράσεις σας. Εστιάστε σε αυτό που είναι στο πλαίσιο των αρμοδιοτήτων σας, και αυτό θα σας υπενθυμίσει ότι έχετε την δυνατότητα να διαμορφώσετε το δικό σας αποτελέσματα.


Πού αρχίζει ο χρόνος;\nΔεν έκανα ταξίδια μακρινά. Τον χρόνο τον ταξίδεψα όμως με την ψυχή μου· πότε κρατώντας την με τρυφερότητα και λαχτάρα και πότε νοιώθοντάς την ν’ ανεβαίνει ίσαμε το στόμα.\nΕίχε πολύ εσωτερικότητα και μεγάλη πυκνότητα ο χρόνος το χρόνο που φεύγει. ‘Ωρες απλωμένες σε μέρες γεμισμένες με σκέψεις, με εικόνες, με λέξεις, με διλήμματα, με συναισθήματα, αλλά και λεπτοδείκτες μαρμαρωμένοι βασιλιάδες κάποια Σαββατοκύριακα μποτιλιαρισμένα σε δρόμους σιωπής.\nΕίχε ματιές ανφάς και προφίλ στου χρόνου τον καθρέφτη αυτός ο χρόνος και χαμόγελα χιαστί μπροστά στο μάτι της κουζίνας, εκεί που φτερούγιζε η μυρωδιά του καφέ και ξεσήκωνε της μέρας τα τεμπέλικα πρωινά. Βαρύς, μα τόσο φροντισμένος με γλύκα και καϊμάκι που ερέθιζε τα χείλη κι έκανε τον ουρανίσκο ν’ αδημονεί να πει την καλημέρα του στο αρωματικό άγγιγμα της πρώτης γουλιάς. Τα πρωινά αυτά είναι του χρόνου αυτού πολύτιμα χαρίσματα.\nΕίχε βήματα απλωμένα νωχελικά στης παραλίας τα νοτισμένα βότσαλα με συντροφιά της αλμύρας τη γεύση στα διψασμένα στόματά μας. Όχι πολλά, μα αρκετά, ενός καλοκαιριού που έμοιαζε να προσποιείται πως με ανεμελιά τον ήλιο απολαμβάνει δίπλα σ’ ενός διπλού ούζου με μεζέ τ’ άσπρο πιατάκι. Μικρές στιγμές ντυμένες στο γαλάζιο ενός μεγάλου ουρανού που άπλωνε τη σιγουριά του απλόχερα όπως μέσα στα μάτια της αθόρυβα αγνάντευα. Απομεσήμερα που φως κρατήσανε για τώρα που οι νύχτες του χειμώνα μεγαλώσανε.\nΕίχε φωνή βγαλμένη απ’ του χρόνου του ίδιου της μνήμης το συρτάρι -Θεέ μου, το «χρονοντούλαπο» θυμήθηκα, για δες τώρα! Όμορφες αναμνήσεις... Απ’ τα πολύ παλιά οι περισσότερες, που φωνή έγιναν κάποια στιγμή απ’ των παιδιών την παρακίνηση -λες κι εγώ δεν το ‘θελα- που παίξανε με τα εκτός σχεδίου του χρόνου σχέδια τ’ ανθρώπινα. Φωνή που έγινε φωνές και χαμόγελα και αναμνήσεις πολλών που άκουσαν και ξαναέζησαν του χρόνου τα γυρίσματα και θέλησαν κάτι απ’ αυτές τις ζωές, τις δικές τους ζωές, όλοι μαζί να μοιραστούμε. Από τα κέρδη αυτού του χρόνου ό,τι πιο πλούσιο, πιο μοναδικό, πιο ανεκτίμητο.\nΕίχε ώρες μοναχικές και δύσκολες, δίπλα σε θλιμμένα πρόσωπα, που ο χρόνος περνώντας δεν χαρίστηκε, αλλά και κάποιες που ένα αδιέξοδο ορθώνονταν σαν μαύρος εφιάλτης. Εκεί είναι που η αγάπη ο χρόνος έγινε αφορμή ν’ απλώσει τα λευκά φτερά της και ν’ ακουμπήσω σ’ αγκαλιές ανθρώπινες, φιλόξενες και καταδεχτικές, που τρυφερά τους φόβους μου σηκώσανε και πήραν το σκοτάδι απ’ το βλέμμα. Ήταν οι άνθρωποί μου δίπλα μου, μέρα και νύχτα, στο φως και στο σκοτάδι, στο γέλιο της χαράς και στης απόγνωσης το κλάμα, να διώχνουν απ’ τη μνήμη αυτού του χρόνου, απ’ τη μνήμη μου, του πόνου το άσπλαχνο χάδι.\nΑύριο φεύγει. Ποιος άραγε; Πού σταματά ο χρόνος και πού αρχίζει; Λάθος κουβέντα νομίζω ότι πιάνουμε. Μόνο η ελπίδα κι η αγάπη ορίζουνε μέσα μου το χρόνο. ‘Οσο ελπίδα υπάρχει στην ψυχή μου και αγάπη ο χρόνος μου ποτέ δεν θα τελειώσει· συνέχεια μπροστά θα συνεχίζει γλυκά καλώντας με σε νέες συγκινήσεις, σε ένα μακρινό μοναδικό ταξίδι.


by katerina 11/04/2021 10:48 267\nΣτον τηλεοπτικό σταθμό του Open μίλησε ο υπουργός Ανάπτυξης και Επενδύσεων, Άδωνις Γεωργιάδης, για το άνοιγμα του λιανεμπορίου, τον συνωστισμό αλλά και την οικονομική βοήθεια της κυβέρνησης στις επιχειρήσεις. Μάλιστα, ο ίδιος αναφερόμενος στις Επιστρεπτέες προκαταβολές ξεκαθάρισε πως «Δεν δύναται το κράτος να δίνει σε όλους λεφτά. Δεν έχουν πάρει τίποτα, όσοι έχουν αύξηση τζίρου και δεν έχουν ζημία. Δεν υπάρχει μέτρο χωρίς αύξηση τζίρου. Οι πόροι είναι δεδομένοι και μοιράζονται δίκαια».\n«Δεν αποδίδει η πίεση του πληθυσμού»\nΟ υπουργός Ανάπτυξης στην ερώτηση γιατί δεν ανοίγει με μεζούρα κι αποστάσεις η εστίαση κι αφήνει το κράτος τους νέους κυρίως να μαζεύονται στις πλατείες, εξήγησε «Οταν πας στο εστιατόριο θα τη βγάλεις τη μάσκα. Την ώρα που θα την βγάλεις, η πιθανότητα να μεταδώσεις ή να νοσήσεις είναι 19 φορές μεγαλύτερη, όπως είπε χθες κι ο κ. Μόσιαλος σε δήλωσή του. Ανάλογα με την εξέλιξη της πανδημίας θα δούμε τι θα γίνει με την εστίαση».\nΤι ανέφερε ο Άδωνις Γεωργιάδης για τα self tests\n14/05/2021 15:43 4\n14/05/2021 14:52 14/05/2021 14:54 29\n13/05/2021 18:05 47\n12/05/2021 10:38 12/05/2021 10:38 70\nΔημήτρης Μπιτολάς 14/05/2021 15:47


Pieria.tv – Η ΚΩΛΟΤΟΥΜΠΑ ΚΑΙ ΤΑ ΨΕΥΔΗ ΤΟΥ ΚΥΡΙΑΚΟΥ ΜΗΤΣΟΤΑΚΗ ΓΙΑ ΤΗΝ ΜΕΙΩΣΗ ΤΩΝ ΣΥΝΤΑΞΕΩΝ\nΚυριάκος Μητσοτάκης ΚΩΛΟΤΟΥΜΠΑ ΜΕΙΩΣΗ ΤΩΝ ΣΥΝΤΑΞΕΩΝ ΠΡΟΕΔΡΟΣ Πρωθυπουργός σύνταξη ΨΕΥΔΗ ΤΟΥ ΚΥΡΙΑΚΟΥ ΜΗΤΣΟΤΑΚΗ\nPosted by Pieria.tv on 20 Ιανουαρίου 2019 at 02:37\nΠρίν γίνει πρόεδρος τής Νέας Δημοκρατίας ο Κυριάκος Μητσοτάκης, σε βραδυνή τηλεοπτική εκπομπή δήλωνε ανήσυχος για περαιτέρω μειώσεις συντάξεων από την κυβέρνηση και ότι πίσω από την σύνταξη των 750 ευρώ δεν κρύβεται απλά ένας συνταξιούχος αλλά μια ολόκληρη οικογένεια.\nΜε λίγα λόγια δήλωνε ευθαρσώς (και μπράβο του) ότι δεν θα μειώσει τις συντάξεις εάν γίνει πρωθυπουργός.\nΤελικά έγινε πρόεδρος τής Νέας Δημοκρατίας και αρχηγός τής Αξιωματικής Αντιπολίτευσης.\nΣτις ειδήσεις τού ΣΚΑΪ το 2016, με την -μετέπειτα νύφη του- Σία Κοσιώνη, ερωτηθείς εάν θα μειώσει συντάξεις δήλωσε ότι: «Εγώ ποτέ δεν το έκρυψα», δηλαδή θα τις μειώσει, και κοκκορεύτηκε ότι «Εγώ μιλάω πάντα την γλώσσα τής αλήθειας»!!!\nΝα την χαίρεσαι Κούλη τέτοια αλήθεια…\nwww.Pieria.tv – 2019


Glucometer Bayer Kontur TS: ταχεία ανάλυση του αίματος σε 8 δευτερόλεπτα - Επιπλοκές April\nΗ ιατρική περίθαλψη της Bayer\nΜετρητές γλυκόζης αίματος και δοκιμαστικές ταινίες από την Bayer. Ο γνωστός glucometer Kontur TS (Contur TS), κατασκευασμένος στην Ιαπωνία, κατασκευάζεται με άδεια και υπό τον έλεγχο μιας γερμανικής εταιρείας).\n2 πακέτα ταινιών δοκιμής Contour TS Νο. 50 + 1 συσκευασία. Αριθ. 25\nΔοκιμαστικές ταινίες Contour TS (Contour TS) 50 τεμ\nLancets Mikrolet αριθμός 200\n3 πακέτα ταινιών δοκιμής Contour TS Νο. 50 (διαφημιστικό)\nΔοκιμαστικές ταινίες Contour Plus Νο. 50\nΔοκιμαστικές λωρίδες Κύκλωμα TS 2 συσκευασίες αριθ. 50 + μετρητής γλυκόζης αίματος Κύκλωμα TC πλήρως φορτισμένο\nΔιατρυπής Microlet 2 (Microlet 2)\nΔοκιμαστικές ταινίες Kontur TS (Contour TS) 25 τεμ\nGlucometer, Entrast Review (Ascensia Entrust, Bayer, Γερμανία)\nΔοκιμαστικές ταινίες Contour TS (Contour TS) 100 τεμ\nΗ παγκόσμια δραστηριότητα της εταιρείας περιλαμβάνει τα τμήματα Pharmaceuticals, OTC Division, Treatment και Express Diagnostics του διαβήτη και της υγείας των ζώων. Περισσότεροι από 50.000 άνθρωποι παγκοσμίως εργάζονται στη Bayer HealthCare.\nΕπιχειρηματικές δραστηριότητες σε περισσότερες από 100 χώρες\nΈδρα: Tarrytown, Νέα Υόρκη (ΗΠΑ)\nΟ Τομέας Θεραπείας και ταχείας Διάγνωσης του Διαβήτη είναι ένας από τους παγκόσμιους ηγέτες στην αγορά τεχνολογιών που χρησιμοποιούνται για τον έλεγχο των επιπέδων σακχάρου στο αίμα.\nΤα άτομα με διαβήτη πρέπει να ελέγχουν τακτικά την περιεκτικότητά τους σε ζάχαρη στο αίμα τους. Ειδικά για αυτούς, η Bayer HealthCare παράγει όργανα και δοκιμαστικές ταινίες για τον προσδιορισμό των επιπέδων σακχάρου στο αίμα για πάνω από 40 χρόνια. Αυτά τα προϊόντα σας επιτρέπουν να παρακολουθείτε αξιόπιστα και άνετα τα επίπεδα σακχάρου στο αίμα, τόσο στο σπίτι όσο και σε ταξίδια.\nΗ Bayer δημιούργησε μια νέα γενιά μετρητή γλυκόζης αίματος Kontur TS, η οποία διαθέτει μια μοναδική τεχνολογία "χωρίς κωδικοποίηση". Το Glucometer Kontur TS είναι εύκολο να μάθει και έχει υψηλή ακρίβεια μέτρησης, αποδεδειγμένο εργαστήριο.\nΗ Bayer προσφέρει επίσης ασθενείς με διαβήτη μετρητές γλυκόζης Assentry Entrasts και Elite. Τα διαβητικά προϊόντα της εταιρείας Bayer διακρίνονται από την αξιοπιστία και την υψηλή ποιότητα και μας επιτρέπουν να λύσουμε τα προβλήματα των διαβητικών, λαμβάνοντας υπόψη τις συνήθειες, την ηλικία και το στάδιο ανάπτυξής τους. Εξάλλου, ο διαβήτης μπορεί να αναπτυχθεί σε όλους: τόσο στους ηλικιωμένους όσο και στα παιδιά, στους ανθρώπους που ασχολούνται ενεργά με τον αθλητισμό και στους ανθρώπους των οποίων ο τρόπος ζωής συνδέεται με λιγότερο άγχος. Ως αποτέλεσμα, η γκάμα προϊόντων περιλαμβάνει απλές συσκευές που μπορούν να χρησιμοποιηθούν χωρίς να χρειάζεται να χρησιμοποιείτε πιο εξελιγμένο εξοπλισμό.\nΈνα κοινό χαρακτηριστικό όλων αυτών των προϊόντων είναι ότι απαιτείται ελάχιστη ποσότητα αίματος για ανάλυση και, επιπλέον, εξασφαλίζεται η βολική επεξεργασία δεδομένων.\nΗ καινοτόμος τεχνολογία εξαλείφει τα λάθη κατά την κωδικοποίηση του μετρητή, η οποία μπορεί να εκθέσει κλινικούς κινδύνους για τους διαβητικούς.\nΤο εργαλείο Contour TS που κατασκευάζεται από την Bayer HealthCare είναι ένας ισχυρός μετρητής γλυκόζης αίματος που είναι εύκολος στη χρήση, αλλά πληροί τα πιο σύγχρονα τεχνικά πρότυπα.\nΣτο μετρητή, το επίπεδο ζάχαρης του χρήστη στο αίμα εμφανίζεται επί του παρόντος μετά από 8 δευτερόλεπτα και μόνο 0,6 μl αίματος απαιτείται για ανάλυση.\nΑκρίβεια χάρη στην τεχνολογία No Coding της Bayer\nΑποκτήστε αποτελέσματα σε μόλις 8 δευτερόλεπτα\nΈνας μικρός όγκος δείγματος αίματος (0,6 μl) με τον έλεγχο της επαρκούς πλήρωσης\nΜνήμη για 250 αποτελέσματα και τη δυνατότητα μεταφοράς δεδομένων σε υπολογιστή\nΤο σύστημα επιτρέπει την ανάλυση δειγμάτων τριχοειδούς, φλεβικού, αρτηριακού αίματος, καθώς και αίματος νεογνών\nΧάρη στο νέο σχεδιασμό των δοκιμαστικών ταινιών, παρέχεται βελτιωμένη απόδοση και μειώνεται η επίδραση του αιματοκρίτη και των ευρέως χρησιμοποιούμενων μειωτικών ουσιών, όπως η παρακεταμόλη, στα αποτελέσματα της ανάλυσης.\nΑυξημένα κουμπιά σε χρώματα υψηλής αντίθεσης\nΗ καλά ορατή πορτοκαλί θύρα διευκολύνει την εγκατάσταση δοκιμαστικών ταινιών.\nΜανταρίνια στο σακχαρώδη διαβήτη τύπου 2: είναι δυνατόν να διαβητικό\nΖάχαρη αίματος το βράδυ: το κανονικό επίπεδο μετά το γεύμα, τι πρέπει να είναι;


"Καραμέλα" - Η Ελένη Φουρέιρα συνεργάζεται με τον Doron Medalie και μας δίνουν μια ακόμη επιτυχία! - InfeGreece\nH εκρηκτική performer συνεργάζεται για τρίτη φορά με τον Doron Medalie και μια ακόμη επιτυχία έρχεται! O σπουδαίος παραγωγός είναι αυτός που έγραψε το Toy μαζί με τον Stav Beger και την Netta!\nΗ πρώτη συνεργασία της Ελένης Φουρέιρα και του μεγάλου παραγωγού πραγματοποιήθηκε το 2015 όταν η Ελένη Φουρέιρα διασκεύασε το “Golden Boy” του Nadav Guedj και κυκλοφόρησε το “Στο Θεό Με Πάει” το οποίο συγκέντρωσε πάνω από 20 εκατομμύρια προβολές στο Youtube!\nΤο 2016 συνεργάστηκε ξανά με τον σπουδαίο παραγωγό στο τραγούδι “Come Tiki Tam” το οποίο κατέθεσε στην ΕΡΤ για να εκπροσωπήσει την χώρα μας στον διαγωνισμό της Eurovision! Τελικά την Ελλάδα εκπροσώπησαν οι Argo με το “Utopian Land” μέσω απευθείας ανάθεσης. Η συνεργασία τους όμως δεν σταμάτησε εκεί καθώς η Ελένη Φουρέιρα κυκλοφόρησε το Come Tiki Tam στα ελληνικά με τίτλο “Τι Κοιτάς” χαρίζοντας μας την επιτυχία του καλοκαιριού για το 2016!\nΈτσι λοιπόν για άλλη μια φορά η γνωστή τραγουδίστρια ενώνει τις δυνάμεις της με τον Doron Medalie, αυτή την φορά όμως διασκευάζοντας ένα τραγούδι στα Ελληνικά! Μιλάμε για το τραγούδι “Caramela” του Moshe , που έχει γράψει ο Doron με τους Moshe Peretz και Avi Ohayon. Το τραγούδι κυκλοφόρησε τον Απρίλιο του 2017 και συγκέντρωσε πάνω από 25 εκατομμύρια προβολές! Η Ελένη Φουρέιρα θα κυκλοφορήσει το “Caramela” στα ελληνικά και θα μας το παρουσιάσει για πρώτη φορά άυριο, στην σκηνή των MAD VMA 2018. Η επίσημη κυκλοφορία από την Panik Records θα γίνει την επομένη, δηλαδή την Πέμπτη 28 Ιουνίου!\nΗ Ελένη Φουρέιρα συνηθίζει όλα τα χρόνια που εμφανίζεται στα Mad Video Music Awards να μας παρουσιάζει ολοκαίνουργια καλοκαιρινά singles! Δείτε απόσπασμα από τις πρόβες της:\nΣε πρόσφατη συνέντευξη του ο Doron Medalie δήλωσε:\n“Η Ελένη Φουρέιρα και εγώ είμαστε καλοί φίλοι και πραγματικά χαίρομαι που δουλεύουμε μαζί. Ήθελε πραγματικά να έρθει στο Gay Pride στο Τελ Αβίβ αλλά δεν τα κατάφερε λόγω αυστηρού προγράμματος. Η Ελένη γνωρίζει την αγάπη του κοινού από το Ισραήλ και της στέλνω τόσα πολλά βίντεο από ανθρώπους που χορεύουν το “Fuego”. Τώρα που εμείς (το Ισραήλ) έχουμε κερδίσει την Eurovision και η κυπριακή “απειλή” έχει φύγει, πιστεύω ότι σύντομα θα γίνει μια συναρπαστική επανένωση μεταξύ της Ελένης και του ισραηλινού κοινού ».\nTo “Caramela” είναι ένα άκρως καλοκαιρινό single, με up tempo ρυθμό και μουσική που μας θυμίζει bachata και salsa! Δεν έχουμε λοιπόν παρά να περιμένουμε για να το ακούσουμε και στα ελληνικά!\nΜέχρι τότε ακούστε το εδώ από τον Moshe:\nEurostars, Eurovision 2018, featured\tAlbania Eurovision 2018, caramela, Eleni Foureira, Fuego, new single, Ελένη Φουρέιρα, καραμέλα\n26 Ιουνίου 2018 at 13:05\nΌ,τι και να βγάλει αυτή η κοπέλα επιτυχία θα γίνει!\nΒλέπω στροφή στην ποιότητα η Ελενίτσα…. Μήπως η επιτυχία της Eurovision θα ήταν μία καλή ευκαιρία να τραγουδήσει μία πιο αξιοπρεπή -έστω και χορευτική- ποπ; Αυτός ο άνθρωπος δεν έχει γράψει ένα τραγούδι, ΕΝΑ, που να μην είναι σαχλοπόπ του κερατά.\n26 Ιουνίου 2018 at 20:57\nΗ Ελένη είμαι σίγουρος θα το πει καλύτερα… Όπως και το Στο θεό με πάει και το τι κοιτάς… !!!


Δύο άμεσοι στόχοι για το τρένο στα Τρίκαλα | Δήμος Τρικκαίων\nΑρχικήΔελτία ΤύπουΈργαΔύο άμεσοι στόχοι για το τρένο στα Τρίκαλα\nΔύο άμεσους στόχους προωθεί προς επίλυση ο Δήμος Τρικκαίων, αναφορικά με το σιδηροδρομικό δίκτυο. Το ένα, η εξεύρεση οριστικής λύσης για τις δύο διαβάσεις στο Κηπάκι, με δεδομένη την επερχόμενη ηλεκτροκίνηση. Το δεύτερο, η επανένωση των 4 θεσσαλικών πόλεων με το ηλεκτροκίνητο κέντρο και ειδικά, η επανασύνδεση Καλαμπάκας - Βόλου. Continue Reading Δύο άμεσοι στόχοι για το τρένο στα Τρίκαλα\nΑυτό που εξήχθη ως συμπέρασμα, είναι ότι εξειδικευμένοι μηχανικοί της ΕΡΓΟΣΕ θα μεταβούν ξανά στον οικισμό, προκειμένου να προτείνουν συγκεκριμένες λύσεις. Αυτές τις λύσεις, θα τις προωθήσει ο ΟΣΕ, ο οποίος έχε τη γενική ευθύνη για κάθε ενέργεια στο σιδηροδρομικό δίκτυο.


Rocking in the brain: The Myrrors, The Bonnie Nettles @ 26.1.2018 Temple Athens\nThe Myrrors, The Bonnie Nettles @ 26.1.2018 Temple Athens\nΠαγωνιά στην Αθήνα, αλλά στο Γκάζι κόσμος περιμένει υπομονετικά έξω από το Temple για το live των The Myrrors. Πολύ προσεγμένος χώρος, με τον εξώστη του, φοβερή ακουστική, σου βγάζει μια ζεστασιά (όχι λόγω κρύου, αλλά διαμόρφωσης και φωτισμού).\nΟι The Bonnie Nettles που “ανοίξανε”, γέμισαν κυριολεκτικά το μαγαζί από τα πρώτα δευτερόλεπτα. Τα μάτια μας με καπνούς, ψυχεδελικούς φωτισμούς και χορό από τους 2 front men (Dennis- φωνητικά, κρουστά/τουμπερλέκι, Vagelis – ντέφι, κρουστά), και το κυριότερο τα αυτιά μας με θαυμάσια νέο-ψυχεδέλεια. Bass-based μουσική (με επιρροές από Manchester μεριά – indie rock των 90΄s), ατμοσφαιρική και εννίοτε καθηλωτική. Φαίνεται ξεκάθαρα ότι το συγκρότημα έχει δουλέψει και ότι λατρεύει αυτό που κάνει. Σαφέστατοι ρόλοι για όλους (οι δύο κιθάρες δεν έμπλεξαν ούτε μια στιγμή τα καθήκοντα τους) ενώ οι προαναφερόμενοι front men είναι ιδιαίτερα ιδιαίτεροι. Ο ένας είναι μια μίξη Lux Interior και Morrissey, σχεδόν συνεχώς στροβιλιζόμενος στη σκηνή (όταν δεν αντικρίζει το κοινό ακίνητος στην άκρη της) , ενώ ο άλλος με το ντέφι ανά χείρας, γυαλιά ηλίου και 80’s haircut look έκανε το αυτονόητο: χόρευε! Όσο για το attitude θα αρκεστώ στο ότι καλησπέρισαν και καληνύχτισαν δηλώνοντας: “Αχαχού χα!”. Επειδή πάνω από όλα όμως η μουσική , θεωρώ ότι θα απασχολήσουν πολύ κόσμο στο μέλλον. Σε αναμονή CD!\nΜετά τα 50 λεπτά των The Bonnie Nettles, τους οποίους ο κόσμος χειροκρότησε θερμά, ακολούθησε ένα 30λεπτο διάλλειμα για να ετοιμαστεί η σκηνή για τους The Myrrors. Ο χώρος έχει πλέον γεμίσει (300 άτομα περίπου) και οι The Myrrors εξαπέλυσαν την stoner psychedelic επίθεση τους σε κάθε σπιθαμή του club. Εντυπωσιακά καλός ο ήχος, σε κόλλαγε στον τοίχο, χωρίς όμως να υπερκαλύπτει τα πάντα. Η τετράδα που ανέβηκε στην σκηνή επέβαλε τον ρυθμό της στο κοινό με χαρακτηριστική άνεση…από την πρώτη στιγμή που το βιολί (!) πήρε το λόγο! H αισιοδοξία και οι λικνιστικοί ρυθμοί των The Bonnie Nettles, αντικαταστάθηκαν με την βαριά doomy ατμόσφαιρα των Αμερικάνων. Αργόσυρτες, μακροσκελής συνθέσεις που παρουσιάστηκαν με πολλές λούπες που εξυπηρετούσαν την εξέλιξη του κάθε κομματιού. Πειραματισμός με πολλή επανάληψη και το βιολί να κλέβει την παράσταση αρκετές φορές. Το rhythm section τούμπανο (στο μπάσο Ινδός sessiονάς) και τα φωνητικά ελάχιστα… Δεν ξέρω εάν κάποιοι περίμεναν κάτι πιο γρήγορο ή rock , οι The Myrrors πάντως παρουσίασαν μια πολύ έντονη και δύσκολη μουσική πρόταση. Έπαιξαν απρόσκοπτα για σχεδόν δύο ώρες, και παρόλο τον υπνωτιστικό (σε καμία περίπτωση χαλαρωτικό) χαρακτήρα της μουσικής δεν βαρέθηκα ούτε στιγμή.\nΜετά από ένα encore μας αποχαιρέτησαν για να εμφανιστούν στην συνέχεια για κουβέντα και γνωριμία με τους fan. Εκεί λοιπόν ρώτησα τον Nik Rayne γιατί δεν έπαιξαν κάτι από το τελευταίο απίστευτο “Hasta La Victoria” άλμπουμ τους, για να πάρω την απάντηση: “Φυσικά και παίξαμε το ομώνυμο, πρώτο πρώτο μάλιστα, αλλά πώς να το καταλάβεις από 4 μόνο άτομα…. το αλλάξαμε αρκετά. Βέβαια κάνουμε σκέψεις να βγούμε σε περιοδεία με πνευστά και έγχορδα κάποια στιγμή για να αποδοθεί όπως στο άλμπουμ”. Εκεί σας θέλω!!\nΑναρτήθηκε από High Voltage στις 1:46 μ.μ.\nThe Myrrors, The Bonnie Nettles @ 26.1.2018 Temple...\nLoveless (Nelyubov) (2017) Drama\nUp Coming event: The Myrrors, The Bonnie Nettles @...\nBlues Wire, Simos Kokavesis & Co @ 5.1.2018 Κύτταρ...\nVideoclip: Rosedale - Bad news (Blues rock)\nThe Act of Killing (2012) Documentary Drama\nVideoclip: Richie Sambora - When a blind man cries...\nUpcoming event: Blues wire, Simos Kokavesis & Co. ...


Στους κορυφαίους της χώρας ο ΑΓΣΙ! • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nΤο τμήμα στίβου του Α.Γ.Σ. Ιωαννίνων αναδείχτηκε για πρώτη φορά στην πολυετή πορεία του 3ο σωματείο στην Ελλάδα, σύμφωνα με την ετήσια αξιολόγηση του ΣΕΓΑΣ.\nΟ ΑΓΣΙ συνεχίζει την εντυπωσιακή ανοδική του πορεία, μπαίνοντας έτσι στην ελίτ των ελληνικών σωματείων στίβου. Τα τελευταία χρόνια φιγουράρει συνεχώς στα δέκα καλύτερα σωματεία στίβου πανελλαδικά, σύμφωνα με την γενική κατάταξη της ομοσπονδίας στίβου.\nΗ φετινή 3η θέση επιτεύχθηκε ύστερα από την συγκέντρωση 9516 βαθμών, έναντι των 11871 βαθμών του Γ.Σ. «Ελευθέριος Βενιζέλος» Χανίων και 11477 βαθμών του Γ.Σ. Κηφισιάς, που κατέλαβαν την πρώτη και δεύτερη θέση αντίστοιχα, αφήνοντας πίσω σωματεία στίβου με τεράστια ιστορία στον κλασικό αθλητισμό.\nΗ διοίκηση, οι έφοροι του τμήματος και οι 10 προπονητές στίβου-καθηγητές Φυσικής Αγωγής που αποτελούν την ομάδα του ΑΓΣΙ, θα θέλανε να ευχαριστήσουν θερμά όλους τους αθλητές-αθλήτριες που ανήκουν στην οικογένεια του συλλόγου. Δεν είναι τυχαίο το φετινό αποτέλεσμα. Είναι απόρροια μακροχρόνιων προσπαθειών, προγραμματισμού, ομαδικής σκληρής δουλειάς και συναδελφικότητας. Η επιτυχία αυτή ανήκει εξίσου και στους γονείς των αθλητών που εμπιστεύονται καθημερινά τους προπονητές του συλλόγου.\n«Σίγουρα η κατάκτηση αυτή είναι η μεγαλύτερη ηθική αμοιβή για τις προσπάθειες όλων, αποτελώντας ένα σοβαρό κίνητρο για το μέλλον, με απώτερο στόχο νέες επιτυχίες και κυρίως την καταξίωση και διατήρηση του σωματείου μας στο ανώτατο επίπεδο πανελλαδικά. Το σύνθημά μας: Τίποτε δεν χαρίζεται…τα πάντα κατακτώνται με πολύ σκληρή δουλειά και κόπο…», σημειώνεται στην ανακοίνωση του σωματείου.


Τα 10 καλύτερα ξενοδοχεία κοντά σε: Hsinchu Station\nEast District: Θέρετρα σπα\nEast District: Πληροφορίες\nΤα καλύτερα ξενοδοχεία κοντά σε: Hsinchu Station, East District\n1.323 από 3.489 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Hsinchu Station\n0,5 χλμ. από Hsinchu Station\n5-12F No.13 Zhongzheng Road, Χσιντσού 300, Ταϊβάν\n0,2 χλμ. από Hsinchu Station\nNo.11 Datong Road, Χσιντσού 300, Ταϊβάν\nNo.5, Lane 23, Datong Road, Χσιντσού, Ταϊβάν\n0,4 χλμ. από Hsinchu Station\nNo.18, Lane 53, Dongnan Street, Hsinchu City, Χσιντσού 30062, Ταϊβάν\n4F., NO. 18, Dongbin ST., North Dist, Χσιντσού 300, Ταϊβάν\n1,1 χλμ. από Hsinchu Station\n0,7 χλμ. από Hsinchu Station\n0,8 χλμ. από Hsinchu Station\n1,0 χλμ. από Hsinchu Station\n3,0 χλμ. από Hsinchu Station\n3,4 χλμ. από Hsinchu Station\n3,9 χλμ. από Hsinchu Station\n5,0 χλμ. από Hsinchu Station\n5,4 χλμ. από Hsinchu Station\n5,8 χλμ. από Hsinchu Station\n0,1 χλμ. από Hsinchu Station\nNo.480, Sec. 2, Zhonghua Road, Χσιντσού 300, Ταϊβάν\nNo.15 Shengli Road, Χσιντσού, Ταϊβάν\nNo. 20, Datong Road, Χσιντσού 300, Ταϊβάν\n0,3 χλμ. από Hsinchu Station\nNO. 29, Minzu RD., East Dist, Χσιντσού, Ταϊβάν\n0,9 χλμ. από Hsinchu Station


βλαχόφωνοι Έλληνες: Χειμωνικό... ο βασιλιάς των φρούτων του καλοκαιριού\nΧειμωνικό... ο βασιλιάς των φρούτων του καλοκαιριού\nΤο καλοκαίρι έφυγε και έχω το τελευταίο καρπούζι από τον κήπο μας. Για τους περισσότερους από μας θεωρείται ο βασιλιάς των φρούτων του καλοκαιριού, ωστόσο, αν και σήμερα το λέμε καρπούζι, φαίνεται ότι παλαιότερα ήταν πιο διαδεδομένη η λέξη «χειμωνικό»... μια καθόλου καλοκαιρινή λέξη! Βρήκα κάποιες χρήσιμες πληροφορίες (εδώ) και τις παραθέτω περιληπτικά:\n''Η λέξη καρπούζι είναι τουρκικό δάνειο (karpuz), αν και δεν είναι σαφές από πού το πήραν οι Τούρκοι. Οι Ρώσοι το λένε Αρμπούζ, που μάλλον προέρχεται από τα τουρκικά. Καρπούζ το λένε (μεταξύ άλλων ονομάτων) και οι Βούλγαροι.\nΒέβαια, επειδή λέξη όπως το καρπούζι δεν θα μπορούσε να γίνει ανεκτή στην επίσημη ονοματολογία, πλάστηκε η «ελληνική» ονομασία υδροπέπων (ένα πεπόνι με πολύ νερό), που τη βάζω σε εισαγωγικά διότι είναι καραμπινάτο μεταφραστικό δάνειο, από το γαλλικό melon d’eau και άλλες ανάλογες ονομασίες στα αγγλικά (watermelon), στα γερμανικά (Wassermelone) και σε άλλες γλώσσες.\nΝα πούμε εδώ ότι η λέξη melon της αγγλικής (και οι ανάλογες των άλλων γλωσσών) ανάγεται στο λατινικό melo, σύντμηση του melopepo, που είναι δάνειο από το ελληνικό μηλοπέπων. Ποιος ακριβώς καρπός ήταν το melopepo δεν ξέρουμε, ίσως κάποιο κολοκυθοειδές. Σύμφωνα με τα περισσότερα λεξικά, το μηλοπέπων των αρχαίων ήταν το πεπόνι, αλλά ο Γεννάδιος στο Φυτολογικό λεξικό του λέει ότι οι μηλοπέπονες του Διοσκορίδη και του Γαληνού πιθανότατα ήταν καρπούζια...\nΓνώριζαν οι αρχαίοι το καρπούζι; Οι γνώμες διίστανται. Είναι μάλλον βέβαιο πως η κοιτίδα του καρπουζιού είναι η τροπική Αφρική, οι δε Αιγύπτιοι σαφώς το γνώριζαν –το έβαζαν και στους τάφους των Φαραώ, λέγεται ότι στον τάφο του Τουταγχαμών έχουν βρεθεί σπόρια καρπουζιού. Ο Γεννάδιος υποστηρίζει λοιπόν ότι είναι αδύνατο οι αρχαίοι Έλληνες, που είχαν διαρκή επικοινωνία από πολύ παλιά με τους Αιγυπτίους, να μη γνώριζαν το καρπούζι.\nΥπάρχει, όμως, μια ακόμη λέξη που είναι ελληνικότατη... η λέξη χειμωνικό.\nΕπειδή τα καρπούζια, και ιδίως τις όψιμες ποικιλίες με το παχύ φλούδι, τον παλιό καιρό στα χωριά ήξεραν να τα διατηρούν μέχρι τα Χριστούγεννα [ή και την Σαρακοστή όπως λέγεται],\n(«τα χειμωνικά τα κρέμασε στο μεσοδόκαρο» γράφει κάπου ο Πρεβελάκης).\nΠαρόλο που η λέξη χειμωνικό σήμερα ακούγεται κυρίως στα Επτάνησα, είναι (ή έστω ήταν) πανελλήνια.\nΘα θυμάστε στη Βαβυλωνία, όταν πέφτει η πιστολιά, ο ξενοδόχος ξυπνάει τον κοιμισμένο Χιώτη και του λέει «έγινε φονικό» κι εκείνος, από τον ύπνο ακόμα, ρωτάει «πού είναι το χειμωνικό;».\nΑλλά και μια παξινή παροιμία λέει: «Γυναίκα και χειμωνικό, η τύχη τα διαλέγει».\nΗ λέξη έχει περάσει και στα κουτσοβλάχικα, λέει ο Ν. Πολίτης [και ασφαλώς έτσι είναι, στα βλάχικα λέγεται ''χειμουνίκου'']\nΟ Πολίτης, επίσης, την πασίγνωστη παροιμία, την καταγράφει ως «δυο χειμωνικά σε μια μασχάλη δεν βαστιούνται», μια ακόμα έμμεση μαρτυρία ότι τον 19ο αιώνα η λέξη «χειμωνικό» ήταν πολύ περισσότερο διαδεδομένη, και ότι σε πολλά μέρη θα ήταν η κατεξοχήν λέξη για το είδος.''\nΕτικέτες Άρθρα, Βλάχικο Ιδίωμα, Λαογραφία Αναρτήθηκε από βλαχόφωνοι Έλληνες στις 4:39 μ.μ.


TikTok: Μεγάλη επένδυση στην Ιρλανδία, πρόσληψη 5.000 υπαλλήλων\nJimmy Gr — 7 Φεβρουαρίου 2021\nΠριν από λίγες ημέρες, είχαμε αναφέρει ότι ο μεγάλος Κινέζος κατασκευαστής Huawei, θα κάνει μια σημαντική επένδυση στην Ιρλανδία. Σύμφωνα με δημοσιεύματα στη χώρα, μέχρι το τέλος του επόμενου έτους, η Huawei θα επενδύσει πάνω από 80 εκατομμύρια δολάρια σε τοπικές δραστηριότητες R&D (Έρευνας & Ανάπτυξης). Η εταιρεία θα δημιουργήσει τουλάχιστον 100 θέσεις εργασίας με αυτήν την επένδυση. Ωστόσο, η Huawei δεν θα είναι η μόνη κινεζική εταιρεία που θα επενδύσει στο νησί του Βόρειου Ατλαντικού. Νέα δημοσιεύματα λένε ότι το TikTok, η δημοφιλής υπηρεσία σύντομων βίντεο που ανήκει στην κινεζική εταιρεία, ByteDance, θα επενδύσει επίσης στην Ιρλανδία.\nΤα δημοσιεύματα ισχυρίζονται ότι η εταιρεία αναζητά αυτή τη στιγμή την κατάλληλη τοποθεσία στο Δουβλίνο. Η εταιρεία έχει εντοπίσει πέντε πιθανές τοποθεσίες στο Δουβλίνο όπου μπορεί να χτίσει τη νέα έδρα της. Σύμφωνα με αναφορές, αυτή η νέα έδρα θα φιλοξενήσει αρχικά περίπου 2.000 υπαλλήλους.\nΤο TikTok αναζητά έναν χώρο περίπου 18.580 τετραγωνικών μέτρων για να χτίσει τα γραφεία του. Πηγές εκ των έσω ισχυρίζονται ότι το TikTok σκοπεύει να μετεγκαταστήσει πολλούς υπαλλήλους στα νέα γραφεία πριν από το τέλος του τρέχοντος έτους. Ωστόσο, η συγκεκριμένη περίοδο μετεγκατάστασης δεν είναι εφικτή προς το παρόν. Αυτό οφείλεται στην πανδημία του κοροναϊού. Φυσικά, η ByteDance δεν μπορεί να μεταφέρει χιλιάδες εργαζόμενους στα νέα της κεντρικά γραφεία. Προφανώς θα απασχολήσει εκεί κάποιες εκατοντάδες νέων εργαζομένων.\nΟ Ιρλανδός Αντιπρόεδρος της Κυβέρνησης, Leo Varadkar, δήλωσε τον περασμένο μήνα ότι συναντήθηκε πρόσφατα με εκπροσώπους της TikTok και ότι η εταιρεία εξακολουθεί να είναι πρόθυμη να δημιουργήσει την έδρα της στο Δουβλίνο. Οι συγκεκριμένες τοποθεσίες που εξετάζει η εταιρεία περιλαμβάνουν το νέο συγκρότημα North Wharf στο οικονομικό κέντρο του Δουβλίνου και το υπό ανάπτυξη έργο Heston South. Επιπλέον, η ByteDance αξιολογεί επίσης το γραφείο ταξινόμησης στο South Dock του Δουβλίνου.\nΥπάρχουν δύο ακόμη τοποθεσίες τις οποίες εξετάζει η εταιρεία. Ωστόσο, αυτές οι τοποθεσίες ανήκουν επί του παρόντος σε ιδιώτες. Εάν το σχέδιο του TikTok να εκμισθώσει έναν χώρο για τα γραφεία του γίνει πραγματικότητα, θα δώσει μεγάλη ώθηση στην αγορά ανάπτυξης γραφείων στο Δουβλίνου. Η τοπική εμπορική αγορά αντιμετωπίζει προβλήματα με την πανδημία το 2020. Η Google της Alphabet είχε προγραμματίσει να νοικιάσει χώρο για γραφεία από την Sorting Office στην περιοχή South Dock, αλλά ακύρωσε τη συμφωνία τον Σεπτέμβριο του περασμένου έτους.\nΤα γραφεία του TikTok στο Δουβλίνο θα φιλοξενήσουν τελικά έως και 5.000 υπαλλήλους. Τα τελευταία χρόνια, το Δουβλίνο και η Ιρλανδία γενικότερα έχει προσελκύσει την προσοχή πολλών εταιρειών τεχνολογίας. Τα κεντρικά γραφεία της Google και του Facebook βρίσκονται στο Δουβλίνο. Πολλές άλλες εταιρείες τεχνολογίας όπως το Twitter και η Microsoft έχουν επίσης πολλές επιχειρήσεις τους στο Δουβλίνο.\nTags: ByteDancedublinirelandtiktokTikTok Irelandtiktok ελλαδαδουβλινοεπενδύσειςεπένδυσηιρλανδία\nNext post OnePlus 8 Pro: παραμένει σε προσφορά το VFM μοντέλο!\nPrevious post Mi QLED 4K TV + Mi Electric Scooter Pro 2 έρχονται στις 8 Φεβρουαρίου;\nGizdeal: δυνατές προσφορές σε όλες τις ηλεκτρικές σκούπες χειρός!


Το νέο Audi RS 3 των 400 ίππων και 500 Nm ροπής είναι εδώ για να προσφέρει απόλαυση στο δρόμο και την πίστα - Εξοπλισμένο με την τελευταία έκδοση του μελωδικού 5κύλινδρου TFSI των 2,5 λίτρων και drift mode - gocar.gr - GoForward\nΕπιτάχυνση 0-100 km/h σε μόλις 3,8 δευτερόλεπτα, τελική ταχύτητα έως 290 km/h , κατανεμητής ροπής RS Torque Splitter, semi-slick ελαστικά και συγκεκριμένα προφίλ οδήγησης RS. Αυτά είναι μερικά από τα σημαντικότερα χαρακτηριστικά του νέου Audi RS 3 που μόλις παρουσιάστηκε. Εξοπλισμένο με την τελευταία έκδοση του γνωστού 5κύλινδρου TFSI με ισχύ 400 PS και 500 Nm ροπής, συνδυάζει γρήγορη επιτάχυνση με μεθυστικό ήχο. Οπτικά, το νέο RS 3 επιδεικνύει το σπορ DNA του με ένα φαρδύτερο αμάξωμα, σπορ σύστημα εξάτμισης RS και οθόνες πιλοτηρίου αντάξιες του σήματος RS.\nΕμπρός, μεγάλος προφυλακτήρας RS, επανασχεδιασμένο Singleframe με την εντυπωσιακή μάσκα της κηρήθρας και μεγάλες είσοδοι αέρα, δίνουν στο compact σπορ αυτοκίνητο μια ξεχωριστή εμφάνιση. Το RS 3 είναι στάνταρ εξοπλισμένο με επίπεδους, σφηνοειδείς προβολείς LED και πίσω φώτα αντίστοιχης τεχνολογίας, συμπεριλαμβανομένων δυναμικών φλας. Οι προβολείς LED Matrix διατίθενται προαιρετικά, με σκούρα περιγράμματα γύρω από τα ψηφιακά φώτα ημέρας. Η Audi θα τοποθετεί επίσης semi-slick ελαστικά επιδόσεων Pirelli P Zero “Trofeo R” για πρώτη φορά, προαιρετικά. Πίσω, οι πινελιές φινιρίσματος εμπνευσμένες από το Motorsport περιλαμβάνουν τον επανασχεδιασμένο προφυλακτήρα, με ενσωματωμένο διαχύτη και το σύστημα εξάτμισης RS με δύο μεγάλες οβάλ απολήξεις.\nΟ 2.5 TFSI που χρησιμοποιεί το νέο RS 3 έχει κερδίσει το βραβείο “International Engine of the Year” εννέα συνεχόμενες φορές. Στην τελευταία του γενιά, ο κινητήρας είναι πιο ισχυρός από ποτέ. Εκτός της επιτάχυνσης 0-100 km/h σε μόλις 3,8 δευτερόλεπτα, η τελική ταχύτητα περιορίζεται στα 250 km/h, με τα 280 km/h να διατίθενται ως προαιρετική αναβάθμιση, ενώ με το πακέτο RS Dynamic και τα κεραμικά φρένα, η τελική ταχύτητα ανεβαίνει στα 290 km/h. Αυτά τα νούμερα καθιστούν το Audi RS 3, τουλάχιστον στα χαρτιά, ως το κορυφαίο στην κατηγορία του, από πλευράς επιδόσεων.\nΈνα αυτόματο κιβώτιο διπλού συμπλέκτη 7 σχέσεων, είναι αυτό που θέτει τη δύναμη του 5κύλινδρου συνόλου στον δρόμο. Η μοναδική ακολουθία ανάφλεξης 1-2-4-5-3 των κυλίνδρων και ο ασύγκριτος ήχος που τον συνοδεύει, πάντα χαρακτήριζαν το συγκεκριμένο μοντέλο. Για πρώτη φορά, το σύστημα εξάτμισης διαθέτει ένα πλήρως μεταβλητό σύστημα ελέγχου πτερυγίων που υποστηρίζει ενδιάμεσες θέσεις, διευρύνοντας έτσι τα χαρακτηριστικά του ήχου ακόμη περισσότερο.\nΤο νέο RS 3 είναι το πρώτο μοντέλο της μάρκας που διαθέτει το RS Torque Splitter, ένα νέο κατανεμητή ροπής που διαμοιράζει τη ροπή κίνησης μεταξύ των πίσω τροχών με πλήρως μεταβλητό τρόπο. Σε αντίθεση με το διαφορικό του πίσω άξονα και το προηγούμενο πακέτο πολύδισκου συμπλέκτη, ο κατανεμητής ροπής χρησιμοποιεί από έναν ηλεκτρονικά ελεγχόμενο πολύδισκο συμπλέκτη σε κάθε ημιαξόνιο. Η Audi ανέπτυξε μία ακόμα λειτουργία οδήγησης ειδικά για το RS 3, την RS Torque Rear - ως λειτουργία drift με τη δική της χαρακτηριστική καμπύλη για τον κατανεμητή ροπής. Στις νέες καινοτομίες εντάσσεται και η λειτουργία RS Performance, που δημιουργήθηκε ειδικά για την πίστα.\nΣτο εσωτερικό, επίσης, πολλά σπορ στοιχεία δημιουργούν το σωστό κλίμα που ταιριάζει σε ένα τέτοιο αυτοκίνητο. Οι οθόνες εμφανίζονται στο Audi virtual cockpit plus των 12,3 ιντσών, το οποίο διατίθεται στάνταρ. Προαιρετικά, η οθόνη των στροφών του κινητήρα είναι διαθέσιμη στη νέα σχεδίαση “RS Runway”, με τις τιμές να εμφανίζονται με τρόπο που μοιάζει οπτικά με διάδρομο αεροπλάνου - την υψηλότερη ταχύτητα στο προσκήνιο και τη χαμηλότερη ταχύτητα στο βάθος. Διαθέσιμες είναι και οθόνες για g-force, χρόνους γύρου, επιταχύνσεις από 0-100 km/h, 0-200 km/h, 400άρι και 200αρι.\nΗ γνήσια αγωνιστική αίσθηση ενισχύεται περαιτέρω από τον πίνακα οργάνων από ανθρακονήματα και τα σπορ καθίσματα RS με ανάγλυφο σήμα και ραφή αντίθεσης σε ανθρακί χρώμα. Το RS 3 είναι στάνταρ εξοπλισμένο με δερμάτινο τιμόνι RS Sport, το οποίο διαθέτει ενσωματωμένα, υψηλής ποιότητας paddles από χυτοσίδηρο. Όσοι επιλέγουν το design πακέτο λαμβάνουν, εκτός από το σήμα RS και μια λωρίδα-ένδειξη στην κορυφή του τιμονιού. Στα δεξιά του τιμονιού βρίσκεται το νέο κουμπί RS Mode, για επιλογή των λειτουργιών Audi drive RS Performance, RS Individual ή την πιο πρόσφατη λειτουργία που χρησιμοποιήθηκε. Και στις δύο λειτουργίες RS, η οθόνη των οργάνων και η head-up οθόνη έχουν μια ακόμη πιο σπορ εμφάνιση, με την ένδειξη αλλαγής ταχύτητας που αναβοσβήνει.


Επέζησαν της ναζιστικής θηριωδίας\nΤελευταία ενημέρωση: 2015-06-08, 12:19:37\nΜε επιτυχία πραγματοποιήθηκε η ημερίδα στο δημαρχείο Βόλου\nΜεθοδική και οργανωμένη η προσπάθεια διεκδίκησης των γερμανικών αποζημιώσεων, τονίστηκε σε ημερίδα για τα μαρτυρικά χωριά της Μαγνησίας\nΜε μεγάλη επιτυχία πραγματοποιήθηκε προχθες το πρωί στο δημαρχείο Βόλου η ημερίδα με τίτλο «Μνήμη και Δικαιοσύνη» για το θέμα των οφειλών της Γερμανίας προς την Ελλάδα, τα ιστορικά δεδομένα, την εξέλιξη του δικαστικού αγώνα και τη διαχείριση της Μνήμης του Β’ Παγκοσμίου Πολέμου. Κοινή διαπίστωση όλων των ομιλητών ήταν ότι η διεκδίκηση των αποζημιώσεων δεν πρέπει να συνδέεται με την οικονομική κρίση, είναι διεκδίκηση ρεαλιστική και σίγουρα χρειάζεται προβολή όλων των δραματικών γεγονότων στα μαρτυρικά χωριά καθώς διαπιστώνεται ελλειμματική ενημέρωση τόσο στους Ελληνες όσο και στους Γερμανούς.\nΠρος αυτήν την κατεύθυνση επισημάνθηκε η μεγάλη αξία της ημερίδας που ανέλαβε να πραγματοποιήσει η δημοτική αρχή Βόλου, δεδομένου και του γεγονότος ότι η Μαγνησία μετράει τέσσερα μαρτυρικά χωριά, τη Δράκεια, την Κερασιά, τη Νέα Αγχίαλο και το Ριζόμυλο. Ανάμεσα στους προσκεκλημένους ομιλητές ήταν και ο δήμαρχος Καλαβρύτων, Γιώργος Λαρουράς, που είναι και πρόεδρος του Δικτύου Μαρτυρικών Πόλεων. Οι εμπειρίες από τους επιζήσαντες των δραματικών γεγονότων στον Αγιο Βλάσιο και τη Δράκεια αποτύπωσαν με τον πλέον γλαφυρό τρόπο την ευθύνη για την ηθική αναγνώριση των ιστορικών γεγονότων.\nΤην πεποίθηση ότι μεθοδικά και οργανωμένα θα υπάρξει το καλύτερο αποτέλεσμα στην προσπάθεια διεκδίκησης των γερμανικών αποζημιώσεων και επανορθώσεων για τις καταστροφές της γερμανικής κατοχής, μετέφερε χθες ο δήμαρχος Καλαβρύτων και πρόεδρος του Διοικητικού Συμβουλίου του Δικτύου Μαρτυρικών Πόλεων Γιώργος Λαρουράς. «Αγωνιζόμαστε και διεκδικούμε αταλάντευτα και δυναμικά και είμαστε σε καλό δρόμο. Πιστεύουμε ότι οι νέες πρωτοβουλίες της κυβέρνησης με την ανασύσταση της Επιτροπής και με τη θέση του πρωθυπουργού στην καγκελάριο της Γερμανίας θα φέρουν αποτελέσματα. Οι πολίτες μας, τα θύματα των ολοκαυτωμάτων, τα θύματα εδώ της Δράκειας, της Αγριάς, της Νέας Αγχιάλου, του Ριζόμυλου, της Κερασιάς, των Καλαβρύτων του Διστόμου και όλων των άλλων 100 συνολικά μαρτυρικών πόλεων και χωριών της χώρας μας απαιτούν και περιμένουν δικαίωση» συμπλήρωσε, ενώ συνεχάρη την πρωτοβουλία του δημάρχου Βόλου Αχιλλέα Μπέου για τη διοργάνωση της εκδήλωσης.\n«Ηρθε η ώρα να αναλάβουν τις ευθύνες τους». Το μήνυμα αυτό μετέφερε με δηλώσεις του ο δήμαρχος Βόλου Αχιλλέας Μπέος. Οπως είπε, το θέμα είναι ηθικό και έτσι το εισπράττουμε κι εμείς. «Δεν είναι δυνατόν μία χώρα με δυναμική, όπως η Γερμανία, να έχει απαιτήσεις και να μην λαμβάνει υπόψη τις υποχρεώσεις. Η επίτευξη της καταβολής των γερμανικών αποζημιώσεων συνιστά ηθική υποχρέωση απέναντι στις οικογένειες, ολόκληρους λαούς, που μαρτύρησαν επί ναζιστικής κατοχής. Θεωρώ ότι ήρθε η ώρα να αναλάβουν τις ευθύνες τους τουλάχιστον απέναντι σε αυτές τις πόλεις και να τις ανταμείψουν σε όλα τα επίπεδα. Οι οικογένειές τους βιώνουν ακόμη και σήμερα μαρτυρικές μνήμες» συμπλήρωσε.\nΡεαλιστική χαρακτήρισε την εν λόγω διεκδίκηση από την πλευρά του ο δικηγόρος και μέλος του Εθνικού Συμβουλίου Διεκδίκησης των Οφειλών της Γερμανίας στην Ελλάδα, Σαράντος Θεοδωρόπουλος. Οπως εξήγησε παρουσιάζοντας υλικό για την καταστροφή της Ελλάδας την περίοδο 1941-1944, αποτυπώνεται, τεκμηριώνεται και αποδεικνύεται.\n«Η διεκδίκηση των οφειλών της Γερμανίας από την Ελλάδα θα γίνει από ρεαλιστική διεκδίκηση ένας αποφασιστικός μοχλός πίεσης όταν μπορέσουμε να ενημερώσουμε τον ελληνικό λαό για το τι ακριβώς είναι αυτές οι οφειλές και ο κάθε Ελληνας να αισθανθεί αυτήν την υπόθεση σαν δική του» κατέληξε.\n«Σημαντική» η εκδήλωση του δήμου Βόλου\nΥπό αυτήν την σκοπιά η δικηγόρος Χριστίνα Σταμούλη, που μίλησε για τη δικαστική μάχη για τις γερμανικές οφειλές, είπε ότι η εκδήλωση του δήμου Βόλου είναι ιδιαίτερα σημαντική. «Συμβάλλει στην ενημέρωση των πολιτών, για την οποία έχουμε διαπιστώσει ότι είναι ελλειμματική. Οι Ελληνες μέχρι τώρα θεωρούσαμε ότι η γερμανική κοινή γνώμη δεν γνώριζε, πράγμα που είναι αλήθεια γιατί ο μέσος Γερμανός πέρα από τη δραματική τύχη του εβραϊκού στοιχείου ή τις καταστροφές που έγιναν στην Πολωνία δεν ξέρει καθόλου τι ακριβώς συνέβη στην Ελλάδα. Είχαμε λοιπόν την πεποίθηση ότι τουλάχιστον εμείς ως Ελληνες γνωρίζουμε. Διαπιστώνουμε, όμως, σιγά - σιγά πως δεν είναι έτσι και γι’ αυτό είναι πραγματικά πολύ σημαντικό να ενημερωθούμε ώστε να έχουμε κρίση για να διαχειριστούμε την υπόθεση».\nΓια τα βήματα που πρέπει να γίνουν, η ίδια σημείωσε ότι πρωτίστως πρέπει να επιδιώξουμε την ηθική αναγνώριση, καθώς όλα αυτά τα χρόνια η Γερμανία τηρούσε μία πολύ κάθετα αρνητική γνώμη απέναντι στις ρεαλιστικές επιδιώξεις. «Οι επιδιώξεις ναι είναι ρεαλιστικές ωστόσο δεν πρέπει να συνδέονται με την τωρινή οικονομική κατάσταση της χώρας. Είναι κάτι το τελείως διαφορετικό και στην παρούσα φάση ίσως και άκαιρο να μιλάει κανείς για αριθμούς» συμπλήρωσε.\nΜεταξύ των προσκεκλημένων χαιρετισμό απεύθυνε και η υπεύθυνη Τύπου των Ανεξάρτητων Ελλήνων Μαρίνα Χρυσοβελώνη, η οποία τόνισε ότι η θυσία όλων εκείνων που σφαγιάστηκαν και εκτελέστηκαν στη διάρκεια της ναζιστικής κατοχής αποτελεί πηγή χρέους για την παρούσα κυβέρνηση. «Με τις πράξεις και τα έργα μας αφενός μεν πρέπει να τιμήσουμε εκείνους που θυσιάστηκαν, αφετέρου δε να διεκδικήσουμε και να πετύχουμε την αποκατάσταση των συνεπειών της ναζιστικής θηριωδίας, την αποπληρωμή του κατοχικού δανείου, την αποζημίωση των θυμάτων, την αποκατάσταση των καταστροφών και την επιστροφή των κλεμμένων αρχαιοελληνικών θησαυρών.\nΥπάρχει απαράγραπτο Χρέος προς την πατρίδα μας, προς την ελευθερία και προς τη δημοκρατία. Αυτό δεν το ξεχνάμε ποτέ», συμπλήρωσε.\nΧαιρετισμό και ομιλίες απεύθυναν και άλλοι ομιλητές παρουσιάζοντας πλούσιο υλικό για την καταστροφή της Ελλάδας την περίοδο 1941-1944 αλλά και πολύπλευρη ενημέρωση για την εξέλιξη της δικαστικής διαμάχης για τις γερμανικές αποζημιώσεις.\nΒαγγέλης Βολιώτης, κάτοικος Αγίου Βλασίου: «Σκότωσαν τον παππού μου μπροστά στα μάτια μου»\nΟ κ. Βαγγέλης Βολιώτης, κάτοικος Αγίου Βλασίου ήταν τότε εννέα χρονών. Την άνοιξη του ’43 όταν εισέβαλαν οι Γερμανοί στον τόπο του ήταν με τον παππού του έξω από το χωριό, όμως τους βρήκαν οι Γερμανοί.\n«Σκότωσαν τον παππού μου μπροστά στα μάτια μου» είπε με λυγμό, προσθέτοντας ότι «έριξαν δύο χαριστικές βολές». Τον ίδιο δεν τον πείραξαν, όμως τον επιβίβασαν στο τζιπ και ξεκίνησαν το δρόμο για την Κίτρινη Αποθήκη. Στάθηκε τυχερός. Στην πορεία τους είδε η θεία του και φώναζε να σταματήσουν ότι ήταν δικό της το παιδί. Οι Γερμανοί τον άφησαν. Οταν έφτασε στο χωριό, όπως περιγράφει, εκεί ήταν πραγματικό μαρτύριο. «Σκότωσαν συνολικά 30 άτομα. Τους έβλεπαν που έφευγαν το πρωί από τα σπίτια τους να πάνε να κρυφτούν και τους εκτελούσαν. Είχαν κάνει μπλόκο σε όλο χωριό» συμπλήρωσε.\nΣταύρος Ζερμπίνος, κάτοικος Δράκειας: «Είδα στο καφενείο 111 συγχωριανούς μου νεκρούς»\nΟ κ. Σταύρος Ζερμπίνος κάτοικος Δράκειας δεν θα ξεχάσει ποτέ την 18η Δεκεμβρίου του ‘ 43. Οι Γερμανοί σκότωσαν σε μία νύχτα 118 άτομα. Ο ίδιος ήταν 14χρονών. Επειδή βοηθούσε τη μητέρα του στις δουλειές, καθώς ήταν ένα από τα μεγαλύτερα παιδιά ορφανής οικογένειας, έκανε αγώγια. Μετέφερε μήλα, κάστανα, πατάτες με γαϊδούρι από τη Δράκεια στην Αγριά. Εκείνη την νύχτα είχε πάει στο καφενείο για να βρει δύο συγγενείς που τους βοηθούσαν, να του πουν τι δουλειά να κάνει την επομένη. Θυμάται ότι έβρεχε, χιόνιζε, έκανε κρύο και περίμενε όταν άκουσε να φωνάζουν «Ήρθαν οι Γερμανοί στην πλατεία».\nΜάζεψαν, όπως περιγράφει, όλους τους άνδρες στο καφενείο με φωνές και χτυπήματα. Ηταν μεγάλη εκείνη η νύχτα και είχε έντονη αγωνία. Επειδή οι μεγαλύτεροι ήθελαν να ενημερωθούν τι γίνεται έξω στο χωριό τον έστειλαν με ένα άλλο παιδί το Γιώργο Μουστακαλή να πάνε να φέρουν στους Γερμανούς μήλα, κάστανα και καρύδια.\n«Οταν επέστρεψα στο καφενείο τους είπα ότι οι Γερμανοί δεν είχαν πειράξει κανέναν, χάρηκαν και με ευχαρίστησαν γι’ αυτό», είπε με δάκρυα στα μάτια. Το πρωί που ξημέρωσε οι Γερμανοί ζήτησαν να βγουν έξω από το καφενείο όλα τα παιδιά. Ο κ. Ζερμπίνος θυμάται ότι κάποια στιγμή οι Γερμανοί έριξαν μία φωτοβολίδα και μετά μάζεψαν το κιβώτιο με τις σφαίρες και τα πολυβόλα και αποχώρησαν.\nΣτο καφενείο όπου έτρεξε να δει τι έγινε με τους μεγαλύτερους, δεν θα ξεχάσει την αποπνικτική ατμόσφαιρα όταν άνοιξε την τέταρτη κατά σειρά πόρτα. 111 άτομα βρίσκονταν μέσα νεκροί.\nΙωάννης Μαστρονικολάου, κάτοικος Δράκειας: «Αναζητούσα τον πατέρα μου στη σωρό των πτωμάτων»\nΟ κ. Ιωάννης Μαστρονικολάου κάτοικος Δράκειας ήταν τότε 17 χρονών. Για την ίδια νύχτα θυμάται ότι ενημερώθηκε ότι οι Γερμανοί εισέβαλαν στο χωριό γιατί είχε γίνει σαμποτάζ και οι αντάρτες σκότωσαν δύο Γερμανούς.\n«Ολη τη νύχτα ήμασταν κρατούμενοι. Εγώ ήμουν κάτω από ένα τραπέζι, γιατί φοβόμουν. Στο καφενείο ήταν και ο πατέρα μου. Μου ζήτησε να φύγω αλλά εγώ φοβόμουν. Τελικά κατευθύνθηκα προς την πόρτα όταν δυστυχώς έμπαινε ένας Γερμανός ανώτερος Αξιωματικός. Με έπιασε και με απείλησε ότι θα με σκοτώσει. Με τις φωνές των υπολοίπων με άφησε και απομακρύνθηκα. Το πρωί αναζήτησα τον πατέρα του. Στη ρεματιά υπήρχε σωρός πτωμάτων καθώς οι Γερμανοί τους είχαν σκοτώσει όλους και τον πατέρα μου. Έψαξα αλλά δεν κατάφερα να τον βρω. Αποχωρώντας είδα στο δρόμο νεκρούς με βγαλμένα τα εντόσθια».


BIKY KASAPH - Destanea\nDisplaying items by tag: BIKY KASAPH\nSaturday, 04 May 2019 17:20\nΒίκυ Κασάπη: «Το PROJECT Δράμα 2020 είναι η μόνη ασφαλής επιλογή των Δραμινών».\n«Σε αυτές τις εκλογές διακυβεύεται η τύχη του Δήμου Δράμας. Δεν υπάρχουν άλλα περιθώρια για λάθος κινήσεις και για λάθος ψήφους», αναφέρει η υποψήφια Δημοτική Σύμβουλος και Δικηγόρος στο επάγγελμα Βίκυ Κασάπη.\nΟ χώρος της πολιτικής και ειδικά αυτός της τοπικής αυτοδιοίκησης την συναρπάζει. Αγωνίστρια σε όλες τις εκφάνσεις της ζωής της, η Βίκυ Κασάπη, μητέρα δυο μικρών παιδιών, με έντονες καλλιτεχνικές ανησυχίες, τολμά με πίστη και αποφασιστικότητα να βάλει το δικό τις λιθαράκι, για μια ουσιαστική αλλαγή στα πολιτικά δρώμενα του τόπου μας.Θέτει τον εαυτό της στην υπηρεσία των πολιτών και δεσμεύετε να τους υπηρετήσει με όλες της τις δυνάμεις.\nΚυρία Κασάπη διεκδικείτε μια θέση στο νέο Δημοτικό Συμβούλιο της πόλης μας μέσω της Δημοτικής Παράταξης Project Δράμα 2020. Πιστεύετε ότι είναι πλέον καιρός οι συνδημότες σας να δουν με άλλη οπτική γωνία τα τεκταινόμενα στο Δήμο Δράμας και να εμπιστευτούν τις τύχες τους στην δική σας παράταξη και γιατί;\nΚυρία Τριανταφυλλίδου, είμαστε ένας Δήμος, που επί σειρά ετών βρίσκεται πίσω από τις εξελίξεις, μειονεκτεί σημαντικά σε βασικά ζητήματα της καθημερινότητας του πολίτη αλλά κυρίως υστερεί σε αυτοδιοικητικές δομές όλες των θεματικών πυλώνων. Υστερεί δηλαδή στον κοινωνικό τομέα ( έλλειψη υποστηρικτικών δομών), στον τομέα πολιτισμού ( έλλειψη θεάτρου ) και στον τομέα αθλητισμού ( έλλειψη γηπέδων) κλπ. Δυστυχώς δεν υπάρχουν άλλα περιθώρια αδράνειας και πολιτικής απραξίας. Ο Δήμος μας χρειάζεται δραστικές πολυεπίπεδες παρεμβάσεις σε όλους τους τομείς και το Project Δράμα 2020 έχει να επιδείξει ένα μεστό και υπερπλήρες πρόγραμμα, το οποίο καλύπτει όλες τις απαιτήσεις της πόλης μας και όλα τα κοινωνικά στρώματα αυτής. Η ουσιώδης διαφορά του προγράμματός μας, είναι ότι εμείς σε αντίθεση με άλλες παρατάξεις, οριοθετούμε τις ενέργειες και τις στοχεύσεις μας, τόσο σε οικονομικό όσο και σε χρονικό επίπεδο. Αυτό πρακτικά, σημαίνει ότι στον πολίτη που θα διαβάσει τις προγραμματικές μας θέσεις, δε θα καταλίπεται καμία αμφιβολία ότι οι εξαγγελίες μας θα πραγματοποιηθούν, αφού το κόστος των έργων προϋπολογίζεται και εντάσσεται στο πρόγραμμά μας μόνο υπό αυτήν την προϋπόθεση. Παράλληλα οι πολίτες, γνωρίζουν τον χρονικό ορίζοντα εκτέλεσης κάθε έργου και συνεπώς σε όλα υπάρχει προγραμματισμός. Συνεπώς η επεξήγηση των θέσεών μας, του κόστους και του χρόνου εκτέλεσης των έργων, αποτελούν τον πιο κρίσιμο λόγο για τον οποίο οι πολίτες πρέπει να μας εμπιστευθούν. Πέραν αυτών, η Δημοτική μας παράταξη αποτελεί μια ολόκληρη φιλοσοφία διοίκησης, η οποία απεκδύεται τις παλιές αντιλήψεις και εισάγει νέα σχήματα, που οι πολίτες δεν έχουν ξαναβιώσει στην πράξη. Όπως αντιλαμβάνεστε, αναφέρομαι στη λειτουργία της παράταξης ως ομάδας, αδιαίρετης και αδιάσπαστης, όπου ο καθένας αξιοποιείται και προσφέρει στον τομέα της ειδίκευσής του. Με αυτά τα δεδομένα είναι σαφές ότι το PROJECT Δράμα 2020 είναι η μόνη ασφαλής επιλογή των Δραμινών.\nΠροσωπικά εσείς, πως βλέπετε τη θέση σας μέσα στο Project, σε ποιους τομείς διοίκησης θα θέλατε να προσφέρετε τις υπηρεσίες σας, αν ο κόσμος σας δώσει ψήφο εμπιστοσύνης;\nΔεν υπήρξε καμία δυσκολία στην επιλογή από πλευράς μου θεματικού τομέα δράσης. Ο τομέας της κοινωνικής πολιτικής με τον οποία και θα ασχοληθώ, ήταν για μένα μονόδρομος και φυσικό επακόλουθο τόσο της προγενέστερης εθελοντικής μου προσφοράς μέσω της Ένωσης Καταναλωτών Δράμας επί δωδεκαετία όπου και διετέλεσα Πρόεδρος, όσο όμως και της φύσεως του Δικηγορικού μου λειτουργήματος, το οποίο καθημερινά με φέρνει αντιμέτωπη με όλες τις δυσκολίες της κοινωνίας και με τα προβλήματα της καθημερινότητας. Η μεταπτυχιακή μου δε ειδίκευση στον τομέα του Ποινικού Δικαίου και των εν γένει εξαρτήσεων ( ναρκωτικών, τζόγου, διαδίκτυο κλπ), με ώθησε ακόμα περισσότερο στον τομέα της κοινωνικής πολιτικής. Η συμβουλευτική υποστήριξη οικογενειών των θυμάτων οικογενειακής βίας και η ορθή αντιμετώπιση των εξαρτημένων, αποτελούν ΑΝΑΓΚΗ σε μια πολιτεία που θέλει να είναι ευνομούμενη, ισόνομη, δημοκρατική και κυρίως πολιτισμένη. Μέσα από τον τομέα αυτό λοιπόν της κοινωνικής πολιτικής, θεωρώ ότι έχω τις γνώσεις και την πολυετή εμπειρία μου, ώστε να προσφέρω έργο που θα ωφελήσει πολλαπλά το Δήμο Δράμας και τους συμπολίτες μου.\nΓιατί πιστεύετε ότι ο κόσμος θα επιλέξει το Project στις επικείμενες δημοτικές εκλογές; Πιστεύετε ότι η δική σας παράταξη έχει τον πιο σωστό προγραμματισμό; Τι είναι αυτό που την κάνει ξεχωριστή;\nΗ επιλογή της παράταξής μας αποτελεί στην κυριολεξία ΜΟΝΟΔΡΟΜΟ. Οι πολίτες θα πρέπει να σκεφτούν σοβαρά την ψήφο τους και να αποφασίσουν με γνώμονα το κοινό καλό. Αν είναι ευχαριστημένοι από την κατάσταση που βιώνουν στην πόλη μας, τότε έχουν δυο επιλογές, την διοικούσα δημοτική παράταξη και την αμέσως προηγούμενη. Αν όμως δεν είναι ευχαριστημένοι, τότε η λύση είναι μόνο το Project Δράμα 2020, καθώς εμείς έχουμε όραμα και πραγματική διάθεση προσφοράς, πέρα από κομματικές ή όποιες άλλες στηρίξεις, πέρα από συστήματα και πέρα από μηχανισμούς. Η πληθώρα μη επαγγελματιών πολιτικών που στελεχώνουν το ψηφοδέλτιό μας, που ωστόσο όμως είναι Δραμινοί επαγγελματίες ετών και έχουν δώσει τα δείγματα γραφής τους στην τοπική κοινωνία, είναι αυτό που αποδεικνύει την διαφορετικότητά μας και τη δυνατότητα για ανάπτυξη και πρόοδο.\nΕίστε υπέρ της απλής αναλογικής που έφερε το πρόγραμμα Κλεισθένης στην τοπική αυτοδιοίκηση;\nΕίμαι σαφέστατα υπέρ της απλής αναλογικής, καθώς με τον τρόπο αυτό εδραιώνεται κατά τη γνώμη μου ένα δικαιότερο σύστημα στην εκλογή των υποψηφίων. Με την απλή αναλογική πραγματικά εκλέγονται οι πλειοψηφούντες και όχι όσοι απλώς είχαν την τύχη να βρεθούν στην πλειοψηφούσα Δημοτική Παράταξη. Πέραν τούτου όμως, υποχρεούνται όλοι ανεξαιρέτως να υιοθετήσουν ένα μοντέλο συναίνεσης και συνεργασίας εντός του Δημοτικού Συμβουλίου, γεγονός το οποίο αποτελεί τη ΒΑΣΗ της φιλοσοφίας της δικής μας παράταξης. Ως εκ τούτου η απλή αναλογική δεν μας φοβίζει αλλά αντίθετα προβληματίζει μόνο όλους όσοι επιθυμούν να διατηρήσουν τις στρεβλές τακτικές του παρελθόντος.\nΠιστεύετε πως είμαστε ως πολίτες έτοιμοι σε τέτοιου είδους συνεργασίες ή στην πράξη μπορεί να δημιουργηθούν προβλήματα;\nΘεωρώ πως οι παλαιοσυστημικοί πολιτικοί πυρήνες δεν μπορούν να διαχειριστούν τις αλλαγές που επιφέρει η απλή αναλογική και δεν θα είναι εύκολο οι εκφραστές τέτοιων πυρήνων να ενσωματωθούν απόλυτα στο νέο Δημοτικό Συμβούλιο. Με λίγα λόγια, ενδέχεται να δημιουργηθούν προβλήματα, τα οποία τελικά όμως θα κάνουν κακό μόνο στις παρατάξεις από τις οποίες προέρχονται αυτές οι « παλαιοκομματικές φωνές», που χρόνια τώρα δεν παιδεύτηκαν στην συνεργασία για το καλό της πόλης. Θα χρειαστεί σίγουρα χρόνος, ώστε όλοι να αντιληφθούν την αναγκαιότητα της συνεργασίας για το κοινό καλό, οπότε απομένει στους πολίτες η επιλογή των προσώπων που αποτελούν τα εχέγγυα της άσκησης μιας πολιτικής συναίνεσης και συνεργασίας, με σαφείς βέβαια και διακριτές «κόκκινες γραμμές», όπου αυτό απαιτείται.\nΩς Βίκυ Κασάπη, πως οραματίζεστε τον Δήμο Δράμας;\nΑπό καρδιάς θα σας πω, ότι αυτό που οραματίζομαι είναι έναν Δήμο ισότητας, έναν Δήμο αποτελεσματικό με περιορισμό της γραφειοκρατίας, έναν Δήμο προσβάσιμο σε όλους, καθαρό, σύγχρονο, συμβαδίζων με την εποχή του και κυρίως έναν Δήμο ανοιχτό σε όλους τους πολίτες. Κανένας δεν πρέπει να νοιώθει μειονεκτικά, σε όποιο κοινωνικό στρώμα κι αν ανήκει, όποια κι αν είναι τα ζητούμενά του. Είναι αντιδημοκρατικό να μην λαμβάνει ο πολίτης την αυτονόητη ανταπόδοση σε Δημοτικές υπηρεσίες και παροχές ενόψει των δημοτικών τελών που καλείται να καταβάλλει. Δομές αθλητισμού, ασφαλή σχολεία, κατασκευή θεατρικής σκηνής, καθαριότητα, τουριστική ανάπτυξη και εκσυγχρονισμός είναι προ των πυλών με την επιλογή του PROJECT και δεν αποτελούν απλώς όραμα, αλλά απόλυτα πραγματοποιήσιμες και ρεαλιστικές στοχεύσεις.\nΑν μπορούσατε να αλλάξετε κάτι στο πολιτικό σκηνικό, ποιο θα ήταν αυτό;\nΤην αδράνεια και την απραξία. Θεωρώ ότι η εκλογή ενός προσώπου, αποτελεί την υπέρτατη τιμή από τους συμπολίτες του. Για να έχει όμως πραγματική ουσία η εκλογή αυτή και για να μετουσιωθεί πραγματικά σε κάτι καλό, ο εκλεγμένος έχει υποχρέωση να παραμείνει στη θέση του, να παράξει έργο απτό και χειροπιαστό και με τον τρόπο αυτό να αποδώσει τα δέοντα στους συμπολίτες του. Δυστυχώς, η πράξη των προηγούμενων ετών κατέδειξε με τεράστιο κόστος για το Δήμο μας, ότι αυτή την αντίληψη δεν την ασπάστηκαν οι διοικήσεις του παρελθόντος. Οι πολίτες απαξιώθηκαν δια της αδράνειας των διοικήσεων και αυτό αποτελεί για μένα προσωπικά ένα από τα μεγαλύτερα προβλήματα του παρόντος πολιτικού σκηνικού. Δέσμευσή μου είναι να κινηθώ έξω από τέτοιες συμπεριφορές και να παλέψω με όλες μου τις δυνάμεις, ώστε να αποδείξω πως η θέληση, η μαχητικότητα και η ανάληψη δράσης μπορούν και θα αλλάζουν τη Δράμα ριζικά και για πάντα.\nΚυρία Κασάπη είναι εύκολος ή δύσκολος για μια γυναίκα, ο χώρος της πολιτικής;\nΕξαιρετική ερώτηση και σας ευχαριστώ που μου δίνετε την ευκαιρία να τοποθετηθώ. Οι γυναίκες είναι γνωστό ότι στο πέρασμα των ετών πάλεψαν πάρα πολύ για την θεμελίωση της ισότητάς τους. Και το πέτυχαν πιστεύω σε μεγάλο βαθμό, γεγονός που αποδεικνύεται στην καθημερινότητα, από την απασχόλησή τους σε επαγγέλματα που θεωρούνται αντρικά, αλλά και από τη συμμετοχή τους σε όλους τους τομείς της κοινωνικής και πολιτικής ζωής του τόπου και τα αποτελέσματα που έχουν να επιδείξουν οι δράσεις τους. Ο χώρος της πολιτικής – ας μη γελιόμαστε – είναι ακόμα και στις μέρες μας ένας χώρος ανδροκρατούμενος, όπου η είσοδος των γυναικών θεωρητικά είναι ελεύθερη μα και ταυτόχρονα τόσο δύσκολη. Η δυσκολία έγκειται στο γεγονός ότι η κοινωνία μας ακόμα δεν έχει καταρρίψει πλήρως τα ταμπού των ανισοτήτων ανάμεσα στα δυο φύλα αφενός και αφετέρου διότι οι γυναίκες καλούνται στην καθημερινότητά τους να αναπτύξουν παράλληλους πολλαπλούς ρόλους ( ως σύζυγοι, ως μητέρες κλπ) που περιορίζουν τον χρόνο απασχόλησης με τα κοινά. Δυστυχώς, ο χώρος της πολιτικής έχει ταυτιστεί με την σκληρότητα των πρακτικών που εφαρμόζονται και την «ακαμψία» , αλλά αυτό μπορεί να δυσκολέψει ΜΟΝΟ τις γυναίκες που δεν έχουν μάθει να είναι πειθαρχημένες, συγκροτημένες και ακέραιες. Προσωπικά, ο χώρος της πολιτικής, ειδικά αυτός της τοπικής αυτοδιοίκησης με συναρπάζει, ενώ οι εμπειρίες που έχω αποκομίσει από την εργασία μου ως μάχιμη δικηγόρος επί 16 έτη, με έχουν καταστήσει ικανή και αποτελεσματική σε πολύ δύσκολες καταστάσεις. Οι δυσκολίες μιας ελεύθερης επαγγελματία, συζύγου και μητέρας στην Ελλάδα του 2019 είναι πολλαπλές, συνεπώς η πολιτική είναι το τελευταίο που με τρομάζει.\nΚυρία Κασάπη, αν και ο γυναικείο πληθυσμός είναι μεγαλύτερος αυτού του ανδρικού, οι γυναίκες και δεν πολιτεύονται και δεν ψηφίζουν γυναίκες. Πως πιστεύετε ότι θα μπορούσε να αλλάξει αυτό;\nΌπως είπα και προηγουμένως, οι γυναίκες λόγω των πολλαπλών τους ρόλων συνήθως αποφεύγουν να πολιτεύονται ελλείψει χρόνου, ειδικά οι εργαζόμενες. Όταν μάλιστα η «απορρόφηση» των γυναικών από την καθημερινότητα συνδυάζεται με την ανυπαρξία της πολιτικής σκέψης, τότε τα αποτελέσματα είναι αυτά που αναφέρετε στην ερώτησή σας. Η ποσόστωση στα ψηφοδέλτια σαφώς και προβλέφθηκε για τον λόγο αυτό, ώστε να εξασφαλίσει το minimum της γυναικείας συμμετοχής στις εκλογές. Ωστόσο θεωρώ ότι ως πρώτο βήμα εδραίωσης των γυναικών στην πολιτική σκηνή του τόπου και για ένα χρονικό διάστημα εύλογο, θα έπρεπε να εφαρμοστεί η ποσόστωση και στην εκλογή των γυναικών. Αναφέρομαι όπως είδατε σε «εύλογο» διάστημα και όχι σε μόνιμη κατάσταση, καθώς πιστεύω ακράδαντα ότι η εξασφάλιση ισότιμης εκλογής γυναικείου πληθυσμού θα επέφερε πολύ γρήγορα και άμεσα θετικά αποτέλεσμα σε πλήθος τομέων της ζωής του τόπου. Αυτά τα αποτελέσματα κ. Τριανταφυλλίδου, οι πολίτες δεν θα μπορούσαν να μην τα αναγνωρίσουν, οπότε μοιραία θα οδηγούμασταν προς την οριστική απαλλαγή από νοοτροπίες ανισοτήτων.\nΠοια εμπόδια καλούνται να υπερπηδήσουν οι γυναίκες πολιτικοί για να μπορέσουν να καταξιωθούν;\nΠιστεύω πως οι γυναίκες έχουν ακριβώς τα ίδια εμπόδια με τους άντρες πολιτικούς, με επιπρόσθετο επιβαρυντικό όμως παράγοντα την απασχόλησή τους με την οικογένεια, με τα παιδιά, με τις οικιακές εργασίες κλπ. Όταν όμως το περιβάλλον το οικογενειακό είναι υποστηρικτικό, τότε όλα αυτά τα εμπόδια υπερνικώνται. Επειδή όπως σας είπα οι γυναίκες είναι εξίσου μαχητικές και ικανές, θεωρώ ότι η εκλογή τους έστω και μια φορά αποτελεί το εισιτήριό τους για την αναγνώριση από τους πολίτες του Δήμου.\nΚυρία Κασάπη, απευθυνόμενη στους συνδημότες σας ποιο μήνυμα θα θέλατε να τους στείλετε;\nΣε αυτές τις εκλογές διακυβεύεται η τύχη του Δήμου Δράμας. Δεν υπάρχουν άλλα περιθώρια για λάθος κινήσεις και για λάθος ψήφους. Η τετραετία που θα έρθει με το Project Δράμα 2020 στη διοίκηση του Δήμου, θα αποτελέσει ανάσα για τους πολίτες και θα μας εδραιώσει τόσο ως παράταξη όσο όμως και ως πρόσωπα στη συνείδηση των πολιτών. Ζητώ από τους Δραμινούς και τις Δραμινές τη στήριξή τους στο πρόσωπό μου και δεσμεύομαι να υπηρετήσω με όλες μου τις δυνάμεις το Δήμο Δράμας σε περίπτωση που κατορθώσω να εκλεγώ.